Awie Nasihat Aliff Syukri Berhenti Menyanyi

Sejak minggu lalu hangat diperkatakan mengenai usahawan kosmetik, Datuk Seri Aliff Syukri apabila muzik video lagu rayanya Kelepuk Raya dikecam teruk oleh netizen.

Malah, Suruhanjaya Komunikasi Multimedia Malaysia (SKMM) telah memanggil usahawan itu untuk memberi keterangan selepas menerima banyak aduan.

BACA: “Aliff Syukri Bukan Nak Publisiti Sangat, Dia Nak Memondan Je” – Damian Mikhail

Dalam temubual bersama mStar Online, penyanyi terkenal, Datuk Awie berpendapat usahawan kosmetik itu perlu berhenti menyanyi kerana tindakannya itu boleh merosakkan industri muzik tanah ari.

Menurut Awie lagi, lebih baik jika Aliff menggunakan wang yang dilaburkannya itu kepada industri dan penyanyi berbakat yang ada.

“Kalau boleh tak payah buat langsung sebab dia bukan penyanyi pun. Kalau nak buat bagi orang profesional yang buat… kamu keluar duit sudah sebab banyak duit.

“Kalau saya diberi peluang untuk bercakap berdepan dengan dia, saya akan cakap… please stop! Duit itu kamu laburkan supaya industri tak tenggelam dek benda yang tidak bermoral,” katanya.

Terdahulu, Aliff memohon maaf kepada mereka yang tersinggung dengan muzik videonya itu. Aliff turut meminta supaya tidak melibatkan ahli keluarganya dalam kontroversi tersebut terutama ibunya yang sedang menunaikan ibadah umrah.


Netizen Puji Fazura Tak Kekok Peluk Cium Peminat

Sebut saja nama selebriti popular Nur Fazura, ramai yang senang dengan pelakon itu yang jarang sekali terpalit dengan kontroversi.

Malah, Fazura juga dikenali sebagai artis yang peramah dan tidak sombong dengan peminat. Baru-baru ini tular video di TikTok, Fazura dilihat mesra dengan peminatnya berusia 50-an dalam satu majlis.

Siapa potong bawang ni ??? #fyp #fyp? #foryou #fypage #fazura #tudungfazura #tudungbawal

Menerusi video berkenaan, Fazura dilihat tidak kekok melayan peminat serta turut memeluk dan mencium di bahagian pipi peminatnya itu. Difahamkan, majlis tersebut adalah khas untuk sesi Meet & Greet Fazura bersama peminat-peminatnya.

Meskipun memakai pelitup muka, namun dapat dilihat Fazura dilihat berbual mesra dengan peminatnya itu dan sentiasa tersenyum.

Diruangan komen, rata-rata netizen memuji sikap peramah dan rendah diri Fazura bersama pemiatnya. Malah, ada yang mengatakan suka sikap Fazura sejak dulu lagi yang lemah lembut dan tidak sombong.


Selepas 34 Tahun, Tiz Zaqyah Akhirnya Jumpa Abang Kandung

Tinggal beberapa hari lagi umat Islam bakal menyambut Hari Raya Aidilfitri, pelakon Tiz Zaqyah menerima khabar gembira apabila akhirnya bertemu dengan abang kandung sebapa.

Memetik Kosmo, Tiz berkata dia tidak pernah mengetahui kewujudan abang kandungnya itu sejak 34 tahun lalu. Menurut Tiz, dia sangat bersyukur kerana impiannya untuk mempunyai seorang abang selama ini akhirnya dimakbulkan Allah.

“Memang impian saya selama ini untuk memiliki seorang abang dan akhirnya termakbul. Saya rasa sangat bersyukur. Perasaan saya bercampur-baur. Inilah keajaiban bulan Ramadan,” katanya.

Berkongsi cerita, Tiz berkata dia bertemu dengan abangnya dikenali sebagaii Zacky ketika menghadiri sebuah majlis di Singapura pada 23 April lalu. Katanya, abangnya juga selama ini turut mencarinya namun belum ada rezeki untuk bertemu.

“Kebetulan saya ada di Singapura. Bila abang dapat tahu, dia hubungi pihak penganjur program menerusi nombor dalam Instagram. Sebenarnya abang sudah lama mencari saya.

“Bila saya dimaklumkan ada seseorang mahu berjumpa, saya betul-betul tidak tak sabar dan dapat merasai sesuatu. Saya tidak berfikir panjang untuk bertemu dengannya,” katanya.

Ketika pertemuan itu, Tiz berkata abangnya itu berkongsikan gambar bapa mereka serta dokumen kelahiran dan sememangnya individu itu adalah abangnya.

“Masa jumpa, dia tunjukkan gambar hitam putih ayah kami dan macam-macam lagi seperti dokumen lahir. Terbukti memang sah kami adik beradik. Saya bersyukur tidak terhingga. Teruskan mendoakan kebahagiaan untuk kami sekeluarga,” katanya.

Dalam pada itu, Tiz berkata abangnya mendapat tahu bahawa dia adalah adik kandungnya sejak dua tahun lalu apabila ada rakan meminta untuk melihat Instagram Tiz ada berkongsikan foto bapanya.

“Abang dapat tahu kami ada pertalian dua tahun lalu apabila rakannya minta dia tengok Instagram saya kerana muka ayah kami sama.

“Dia (abang) berusaha untuk menjejaki saya, namun tiada rezeki apabila negara melaksanakan Perintah Kawalan Pergerakan (PKP),” katanya.

Sebelum ini, Tiz turut berkongsikan kebahagiaannya apabila bertemu dengan abangnya di Instagram. Tiz turut menyifatkan Ramadan kali ini adalah yang paling indah.


Lama Tak Dapat Job, Shuk Sahar Akui Nama Ditolak Stesen TV

Sebut saja nama Shuk Sahar pasti ramai tahu pelawak itu terpalit dengan kontroversi masalah rumah tangga. Sejak itu juga, lama rasanya tak lihat kelibat Shuk di kaca televisyen.

Memetik mStar Online, Shuk mengakui namanya ditolak stesen televisyen. Sedar mengenai perkara itu, Shuk berharap stesen TV mengeluarkan kenyataan secara rasmi kepadanya. Ujarnya lagi, dia juga ingin tahu berapa lama namanya akan disenarai hitam pihak berkenaan.

“Sebenarnya ada beberapa kali saya dah lock job tapi bila nak mula shooting saja, tiba-tiba stesen TV tak lulus. Saya sendiri tak faham adakah saya betul-betul kena banned?

“Sebab tak ada kenyataan atau surat. Kalau betul-betuk saya kena banned, tolinglah bagi surat atay beritahu tempoh masa. Supaya saya dapat atur kehidupan.

“Katakan saya kena banned enam bulan, jadi saya ada masa itu untuk aturkan kehidupan saya macam mana. Saya ada tanya produksi tapi mereka pun tak beri jawapan,” katanya.

Sebelum ini, Shuk terpaksa menjual rumahnya pada harga RM1.2 juta dan meluahkan rasa syukur rumahnya itu sudah pun dibeli oleh usahawan muda.

“Alhamdlillah, rumah saya dah ada orang beli. Dia seorang usahawan yang muda daripada saya. Kebetulan dia menyewa di kawasan itu dan mencari rumah di kawasan itu.

“Dah jual pun rumah itu, memang sedih sebab rumah pertama saya. Masa itu juga saya masih bekerja di Hot FM, saya guna semua duit untuk ubah suai rumah itu.

“Tapi tak sangka macam-macam jadi sehingga saya terpaksa jual rumah. Sebab saya tak dapat nak tanggung kehidupan. Shooting pun dah tak ada, daripada kena lelong baik jual.

“Dapat duit sikit, dapat guna untuk teruskan kehidupan saya sekarang. Sebab setakat ini perniagaan dan buat review menjadi punca pendapatan saya,” katanya


“Aliff Syukri Bukan Nak Publisiti Sangat, Dia Nak Memondan Je” – Damian Mikhail

Tampil dengan lagu raya berjudul Kelepok Raya, bagaimanapun lagu nyanyian usahawan kosmetik, Datuk Seri Aliff Syukri itu dikecam teruk oleh netizen.

Susulan ramai yang kurang senang dengan muzik videonya itu, Suruhanjaya Komunikasi Multimedia Malaysia (SKMM) telah memanggil usahawan itu untuk memberi keterangan.

Isu muzik videonya itu turut mendapat perhatian penyanyi dan komposer terkenal, Damian Mikhail yang menyelar tindakan usahawan itu.

Menurutnya, dia melihat motif Aliff bukan untuk mahukan publisiti ataupun duit tetapi dia memang mahu ‘memondan’.

Dalam satu perkongsian lain, Damian turut meluahkan rasa kesal dengan tindakan Aliff yang mempromosikan perkara itu di bulan Ramadan.

Perkongsian Damian itu mendapat pelbagai reaksi daripada netizen yang bersetuju dengan pendapatnya itu. Malah, ada yang mengatakan mereka sudah faham dengan tindakan usahawan itu yang akan memohon maaf selepas terpalit dengan isu panas.

Terdahulu, Aliff turut meminta supaya tidak melibatkan ahli keluarganya dalam kontroversi tersebut terutama ibunya yang sedang menunaikan ibadah umrah.


Haneesya Hanee Selesa Pakai Tudung Di Bulan Ramadan, Lelaki Tak Asyik Pandang Badan

Mengambil peluang untuk tampil dengan imej bertudung sepanjang bulan Ramadan, pelakon Haneesya Hanee mengakui dia lebih selesa dan tenang.

Memetik mStar Online, Haneeysa berkata sejak bertudung tidak banyak mata tertumpu pada bentuk badannya seperti kebiasannya. Mengakui menyimpan niat untuk berhijab suatu hari nanti, Haneesya mengharapkan doa peminat agar hatinya terbuka untuk bertudung.

“Setiap kali bulan Ramadan saya akan bertudung bagi menghormati bulan yang mulia ini. Saya rasa lebih tenang dan selesa apabila dapat menutup dengan sempurna kerana tidaklah orang asyik pandang badan sahaja.

“Sebagai seorang wanita Islam semestinya semua ada niat untuk pakai tudung suatu hari nanti. Saya mohon peminat untuk doakan agar saya segera terbuka hati ke arah itu,” katanya.

Sedia dikecam apabila kembali imej tanpa hijab, Haneeysa berkata dia sudah biasa dengan kecaman dilemparkan kepadanya dan mereka yang mengecamnya adalah bukan dikalangan peminatnya.

“Saya sudah lali dikecam dan menjadi kebal dengan kritikan. Jika ada yang kecam maksudnya mereka bukanlah peminat sebenar kerana tidak tahu saya akan sentiasa bertudung sepanjang Ramadan. Apa lagi saya boleh buat jika kena kecam? Jadi biarkanlah,” katanya.


Dapat Kereta Mewah Mustang & Mercedez Benz A250 AMG Line, Siapa Jer Tak Nak?

Sebut jer kereta mewah dah boleh bayangkan macam mana bestnya dan bangganya jika sesiapa pun memilikinya. Bukan kaleng-kaleng orang mampu pakai kereta mewah ni. Yelah nak ‘bela’ dorang bukan mudah gais, high maintenance tau. Paling tak pun income bulan-bulan memang wajib padu, kalau tak jenuh kais pagi makan pagi kais petang makan petang!

Lainlah kalau Zul Ariffin tu, boleh hadiahkan pada penerbit filem, Gayatri kereta mewah sebagai tanda sayang dan penghargaan. Kalau kami pun tak mampu. Haha.

Tapi baru-baru ini, Harqis Empire pula menawarkan hadiah dua buah kereta mewah Mustang dan tiga Mercedez Benz A250 AMG Line kepada master leader dan executive partner mereka. Pergh, padu bhai! Geng-geng premium semua ni, mantap!

Siapa jer tak nak hadiah kereta mahal pulak tu! Untung betul weh kalau dapat. Kalau kami melompat sampai ke langit tujuh! Haha, gurau-gurau.

Kalau anda nak tahu, Harqis Empire ini syarikat pengeluar produk minuman kesihatan Harqis Empire Sdn Bhd. Dan bermula tahun ini, Harqis Empire menghadiahkan kereta mewah kepada ‘executive partner’ dan ‘master leader’ dorang iaitu ejen jualan yang telah mencapai sasaran yang ditetapkan! Fuh, hebat betul.

Pada Majlis Iftar dan Pelancaran Rasmi XS Appetite Series 2022 yang berperisa coklat, caramel latte dan white coffe di ibu negara pada Sabtu lepas, seorang ‘executive partner’ dan ‘master leader’ dihadiahkan kereta mewah mustang dan tiga lagi mendapat Mercedez Benz A250 AMG Line. Wow!

Seperti yang Ketua Pegawai Eksekutif yang juga founder, Nur Saidatul Akma Jamaruddin berkata, pemberian hadiah itu berdasarkan prestasi jualan produk selama tiga bulan berturut-turut yang telah dicapai dengan minimum RM200,000 sebulan.

Jelasnya lagi, mereka perlu mempunyai ciri-ciri yang boleh melahirkan leader baru. Dari situ juga prestasi mereka dilihat seterusnya akan dilantik sebagai ‘executive partner’ atau ‘master leader’.

Siapa sangka kan, dahulunya Nur Saidatul Akma dan pasangannya, Ketua Pegawai Operasi Harqis Empire, Muhammad Aswadi Abdul Wahap memulakan Harqis Empire dengan produk XS Perfect dari bawah jer.

Tapi tengoklah sekarang ini, mereka sendiri pun tidak pernah sangka boleh lahirkan usahawan yang berjaya hingga dapat membuat jualan sehingga jutaan ringgit bersama-sama mereka. Membanggakan betul!

Nak berjaya tak mudah sebenarnya. Komitmen kena betul-betul tinggi. Jelasnya lagi, kira-kira 500 ejen stokisnya memberikan komitmen dalam penjualan produk Harqis Empire hingga berjaya melahirkan 52 orang ‘leader’ dan lima orang ‘elit circle’.

“’Elit circle’ mendapat bimbingan secara terus daripada saya untuk bantu mereka berkembang. Bermula dengan jualan RM14,000, mereka berkembang kepada RM20,000 sebulan sehinggalah ratusan ribu,” tambahnya.

Nur Saidatul Akma turut berharap agar dapat melahirkan lebih ramai usahawan serta membina kerjaya yang luar biasa bersama Harqis Empire.

Bila dah ada ‘leader’ sedia ada ini, dapat juga membantunya untuk membawa misi dan visi membantu orang lain mengubah nasib melalui perniagaan online.

“Tak semua ejen yang ada dapat capai seperti yang diinginkan, apa yang penting adalah percaya dengan kepada proses kerana semua pihak akan melalui perkara yang sama.”

Kalau anda nak tahu, ‘leader-leader’ yang hebat di dalam Harqis Empire semuanya bermula daripada satu atau dua ‘parcel’ jer. Tapi tengok sekarang ini semuanya dah berjaya, mlah dah digelar jutawan pun.

“Bagi yang baru menyertai dan hanya membuat satu atau dua ‘parcel’ tu jangan risau, mungkin sekarang ni dorang rasa tak layak, tapi percaya pada diri sendiri untuk naik satu persatu tangga kejayaan, insya-ALLAH yang lain juga akan mencapai kejayaan yang sama. Jika tidak sekarang, tiga ke empat tahun akan datang,” jelasnya.

Untuk info anda, produk XS Perfect sekarang ini diibaratkannya sebagai ‘cendawan tumbuh selepas hujan’. Ramai betul peminat tau.

Nur Saidatul Akma percaya dan yakin produk yang dihasilkan ini mempunyai kelebihan yang tersendiri kerana gabungan kopi dan coklat untuk diformulakan dengan bahan lain ini boleh diminum walaupun anda sedang menurunkan berat badan.

Beliau juga akan memfokuskan 100 peratus kepada produk minuman kesihatan dan penambahbaikan akan dibuat dari semasa ke semasa.

Seronok lihat kejayaan orang kan? Takpe anda berdoa lah mana tahu suatu hari nanti anda pun boleh pakai kereta mewah juga. Mana tahu impian boleh jadi kenyataan, ye dak? Yang penting kena berusaha lebih kuat. Usaha tangga kejayaan!


“Silap Saya Terlalu Kagum Dengan Siti Bainun” – Uyaina Arshad

Pernah menemubual Siti Bainun dalam sebuah program bual bicara sebelum ini, pelakon dan pengacara Uyaina Arshad mengaku pernah rasa kagum terhadap pengasas Rumah Bonda itu apatah lagi wanita itu sanggup ketepikan zaman muda untuk menjaga anak Orang Kurang Upaya (OKU).

Bgaimanapun, kini Uyaina bersama seluruh masyarakat menyokong pembelaan buat adik Bella agar pelaku yang mendera kanak-kanak sindrom down itu dikenakan hukuman undang-undang.

BACA: “Ramai Orang Sokong Saya, Kenapa Nak Kena Fikir Apa Yang Orang Cakap” – Siti Bainun

“Saya akui pernah menemu bual Bainun untuk sebuah program Wanita Hari Ini (WHI) dengan tajuk Berkorban Apa Sahaja untuk siaran hari raya Haji, dua tahun lepas. Bila menemu bual, saya begitu kagumi dia, hormati dia.

“Iyalah, usia dia baru 28 tahun waktu itu namun dia sanggup mengenepikan zaman mudanya untuk berbakti, menjaga anak berstatus Orang Kurang Upaya (OKU). Ia buatkan saya refleks pada diri, usia yang sama apakah saya sudah banyak membuat sumbangan kepada masyarakat?

“Betul-betul kagum dengan dia masa itu. Dia tak kahwin lagi, mendedikasikan hidup pada hal kebajikan, bagi saya, dia satu dalam sejuta,” katanya.

Bagaimanapun, Uyaina berkata dia mengakui menyesal apabila satu demi satu penganiayaan terhadap adik Bella yang didakwa dilakukan oleh wanita itu mula tersebar dan dibicarakan di mahkamah.

“Tentulah saya rasa terkejut dan kecewa. Satu persatu terbongkar. Betul kata orang, kalau kita nak kagumkan seseorang iu, jangan sampai terlalu taksub. Sekarang ini, senang saja kita nak taksub. Orang buat baik sikit, kita rasa oh dia betul-betul baik.

“Kita sehinggakan lupa, bahawa setiap daripada kita juga ada sisi negatif. Cuma, Bainun ini, angkaranya semua terbongkar. Rasa menyesal pun ada saya. Itulah, kita tak pernah tahu kebenaran sehinggalah semua dilondehkan,” katanya.

Dalam pada itu, Uyaina berharap kes tersebut dapat diselesaikan dengan segera dan pihak yang salah akan menerima hukuman sepatutnya.

“Kes ini pun masih dibicarakan di mahkamah. Tak adil untuk kita semua suka-suka nak cakap apa-apa. Saya harap kes ini dapat diselesaikan dengan cepat. Yang salah, harus dapat hukuman setimpal dan semaksimumnya.

“Tak ada kompromi, tak ada dikurangkan atau apa! Saya harap pihak yang teraniaya akan dapat pembelaan dan kebenaran akan menyebelahi,” katanya.


Noorkhiriah Menyesal Cukur Kening Masa Zaman Jahiliah

Pelakon Noorkhiriah menyesal apabila dia pernah mencukur kening satu ketika dulu. Berkongsikan di TikTok, Norkhiriah berkata perkara itu dilakukan ketika zaman jahiliah dirinya.

Difahamkan, Norkhiriah menjawab pertanyaan netizen adakah dia mencukur kening. Katanya lagi, disebabkan tindakannya itu, keningnya tidak mahu tumbuh.

BACA: Noorkhiriah Puji Sifat Lemah Lembut Puteri Balqis, Tinggi Budi Bahasa

“Ya, dulu saya cukur kening, tapi sekarang tak. Boleh tengok kening saya sekarang. Ia tak nak tumbuh.

“Zaman jahiliah saya memang cukur. Sekarang tak mahu lagi. ‘No more cukur cukur’. Menyesal,” katanya.

Menerusi video itu juga, turut disertakan dengan keterangan ‘jangan buat ya dik, dosa’ dan tanda pagar #khiriahmenyesal #majuktaknaktumbuhdah.

Video tersebut sudah mencecah tontonan lebih 397,000, 25,000 tanda suka dan 139 perkongsian.


Yonnyboii Sedih Tengok Isteri Dikecam Sebab Buka Tudung

Pada Mac lalu, hangat diperkatakan mengenai isteri kepada penyanyi Yonnyboii iaitu Nik Nazira Narriman sudah tidak memakai tudung.

Menurut Yonny, isterinya memang tidak bertudung sebelum ini dan masih dalam proses belajar untuk bertudung sepenuhnya.

Meskipun sudah sebulan berlalu Yonnyboii mengakui sedih apabila isterinya dikecam selepas membuat keputusan untuk tidak berhijab. Namun, Yonny yakin isterinya kuat untuk menghadapi perkara itu.

“Bagi saya benda tu normal dan kita tak boleh nak hentikan orang daripada bercakap. Sedih memang sedih sebab saya tengok isteri saya sedih. Saya hanya yakinkan dia untuk kuat hadap benda ni. Kami terima sahaja,” katanya.

Yonny berkata keputusan itu dibuat atas pilihan isterinya dan berharap orang ramai menerima penampilannya itu yang hanya mahu menjadi diri sendiri.

“Tolonglah baik-baik sikit. Bagi saya isteri saya tak buat salah apa pun, cuma pilih jadi diri sendiri. Nak mengubah diri tu memang susah, tapi perlahan-lahan,” katanya.

Yonny dan Nazira selamat mendirikan rumah tangga pada 20 November lalu di Duchess Place, Ampang selepas sebulan mengikat tali pertunangan.


Neelofa Dedah PU Riz Pernah Rasa Bimbang Dia Tak Pandai Masak

Selebriti popular, Noor Neelofa mendedahkan suaminya, pendakwah bebas PU Riz atau Haris Ismail pernah meluahkan rasa bimbang mengenai soal memasak sebelum mereka berkahwin.

Menerusi satu video dikongsikan di aplikasi TikTok, PU Riz menjawab soalan diajukan oleh peminat Neelofa yang bertanyakan sama ada bekas pengacara MeleTOP itu pandai memasak atau tidak.

BACA: PU Riz Beri Lampu Hijau Neelofa Kembali Aktif Bidang Seni

@neelofa pandai lah masak kan. Tgk @hrisbismail semakin berisi tu?#neelofa #harisismail #fyp #fyp? #foryoupage #CaptureRamadanSpark

PU Riz meluahkan rasa syukur makanan disediakan isterinya sedap dan memuji hidangan yang dimasak oleh Neelofa sama seperti makan di restoran.

Bagaimanapun, PU Riz mengakui pernah terfikir Neelofa tidak pandai memasak apatah lagi melihat kehidupan isterinya yang sebelum ini sibuk dan sering ke luar negara.

“Ada orang tanya Lofa masak sedap tak? Huu sedap.. Alhamdulillah. Saya antara banyak benda yang takut pasal masak la. Lofa ini pandai ke tak masak? Melihat kepada kehidupan yang sibuk travel ke sana sini,” katanya.

Dalam pada itu, PU Riz turut berseloroh berat badannya naik kerana setiap hari menikmati hidangan air tangan isterinya.

“Tapi alhamdulillah. Sekarang ini saya rasa macam makan kat kedai hari-hari. Bagus la.. Badan pun dah naik,” katanya.

Neelofa dan Haris mendirikan rumah tangga di sebuah hotel terkemuka di ibu negara pada 27 Mac tahun lalu. Pasangan itu dikurniakan seorang anak lelaki, Muhammad Bilal pada 29 Januari lalu.


Fazura Tergamam Tudung Habis Terjual Dalam Masa Seminit

Baru saja melancarkan tudung terbaru, tular video di aplikasi TikTok memaparkan reaksi pelakon Nur Fazura yang tergamam apabila tudungnya habis terjual.

Lebih mengejutkan, reaksi Fazura ‘speechless’ apabila mendapat tahu tudungnya sudah habis dijual dalam masa seminit sahaja.

BACA: Fazura Habis Berpuluh Ribu, Belanja Staff Beg Tangan Jenama Mewah

? suara asli – Lirik Lagu Folk – The Question Mark | LaguFolk

Menerusi video itu, Fazura terkejut apabila dimaklumkan tudung habis terjual serta meminta staf menunjukkan bukti bahawa tudungnya memang sudah ‘sold out’.

Fazura turut meluahkan rasa terkejut kerana dia belum habis cakap untuk mempromosikan tudung itu secara Live namun sudah habis dijual.

Diruangan komen video itu, rata-rata netizen mengagumi cara percakapan Fazura yang lemah lembut dan sentiasa rendah diri. Malah, ada yang mengatakan rezeki Fazura kerana menjual tudung dengan harga mampu milik serta berkualiti.

Sebelum ini, tular video Fazura berbelanja ratusan ribu ringgu menghadiahkan beg jenama mewah, Coach kepada semua staff.


27 Tahun Simpan Rahsia, Akhirnya Halim Othman Bawa Anak Balik Beraya Di Kampung

Selepas sekian lama menyimpan rahsia, akhirnya umum mengetahui pengacara Halim Othman mempunyai seorang anak perempuan, Myra Natasya yang juga seorang pelakon dan pengacara.

Selepas 27 tahun menyimpan rahsia, Halim akhirnya akan membawa anak tunggalnya itu balik beraya ke kampung halamannya di Terengganu.

Memetik mStar Online, Halim berkata dia mahu memperkenalkan Myra kepada kawan-kawannya yang ingin berjumpa anaknya itu.

“Saya punya niat nak bawa dia jalan-jalan selepas dah diumumkan dan jadi public (hubungan anak-beranak), saya nak bawa dia balik ke Terengganu. Ramai kawan-kawan saya yang nak jumpa dia.

“Tapi raya pertama saya akan hormati hak ibunya, biarkan dia beraya dengan ibunya dahulu di Kuala Lumpur, lepas itu mungkin bawa lari,”katanya.

Menerusi temu bual bersama MeleTop semalam, Halim menganggap anaknya itu seperti hadiah misteri buatnya dan apa yang berlaku mungkin sudah tertulis.

“Myra seperti hadiah misteri dan akan terbongkar pada waktu yang sesuai. Bagi saya semuanya dah tertulis.

“Masa saya sedang mengacarakan Roda Impian tahun 1996, Myra ketika itu baru umur setahun dan saya selalu terfikir nak bawa dia datang ke sini (studio 1), tak sangka akhirnya selepas 26 tahun dia jejakan kaki di sini,” katanya.

Myra merupakan anak Halim dengan bekas isterinya yang lahir pada tahun 1995 selepas setahun mendirikan rumah tangga di Thailand.


“Saya Tak Reti Nak Cakap Move On, Padahal Dah Sembilan Bulan”

Tahun ini sememangnya cukup berbeza buat pelawak Shuib Sepahtu apatah lagi menyambut Ramadan dan Syawal tanpa isteri tercinta, Allahyarhamah Siti Sarah Raissuddin.

Meskipun sudah sembilan bulan isteri tercinta pergi menghadap Ilahi, namun Shuib mengakui sukar untuk move on.

BACA: “Setiap Kali Ramadan, Saya Akan Minta Sarah Masakkan Pajeri Nanas”

Memetik OhBulan, Shuib berkata luarannya mungkin nampak kuat namun sebenarnya masih terluka dengan pemergian arwah isterinya.

“Turun naik itu ada… Ada masa kita kuat, bangun pagi rasa best ja. Saya tak reti nak cakap move on tu macam mana. Padahal dah sembilan bulan.

“Macam waktu saya balik kampung haritu. Dada rasa lapang dan happy tengok anak-anak berpuasa di sana. Dalam masa sama, saya ajak juga kawan-kawan di Kuala Lumpur untuk turut bersama.

“Semuanya okey, semuanya happy. Tapi bila saya balik semula ke sini, langkah ke pintu rumah, dia jadi auto ingat pada arwah. Semua datang macam mana hari pertama (kehilangan) dulu.

“Mungkin begitulah.. Ada masa okey, ada masa tak okey. Bila kita teringat dekat dia, kita sedekahkan Al-Fatihah dan mengaji untuk dia. Jadi, hadap saja, insya-Allah mesti okey nanti,” katanya.

Dalam pada itu, Shuib mengakui bimbang jika terus hanyut terbawa-bawa perasaan apatah lagi dia mempunyai tanggungjawab bersar terhadap empat anak-anaknya.

“khtiar sendiri juga untuk lalui semua ini. Memang saya akui terbawa-bawa..takut terlarut dalam rindu. Sedangkan perjalanan anak-anak masih jauh.

“Tanggungjawab saya pada mereka besar. Jadi, bagi saya, baik saya tidak terus layan perasaan dan beri perhatian penuh pada anak-anak,” katanya.


Yasin Jadi Imam Solat Lima Waktu & Tarawih Di Penjara, Ajar Banduan Mengaji

Umum mengetahui, penyanyi Yasin Sulaiman kini ditempatkan di Penjara Sungai Buloh atas dua pertuduhan mengedar dan menanam 17 pokok ganja di kediamannya 24 Mac lalu.

Memetik Harian Metro, abang kepada penyanyi itu iaitu Zain Sulaiman berkongsikan Yasin berada dalam keadaan baik dan semakin positif. Menurut Zain lagi, Yasin turut menjadi imam solat limat waktu dan tarawih di penjara. Malah, Yasin turut mengajar banduan lain mengaji.

“Minggu lepas saya dan ayah pergi melawatnya di penjara. Insya-Allah, pada hari raya ini pun nak cuba melawat lagi.

“Alhamdulillah, dia dalam keadaan baik. Dia gembira kerana dapat jumpa keluarga. Semangat dia positif. Dia tak boleh tekanan, itu yang kami risau sebab dia ada bipolar. Harap dia terus ambil ubat. Apa pun, dia stabil di sana. Dia juga beritahu, diberi layanan baik oleh banduan lain dan kakitangan di sana.

“Dia banyak lakukan aktiviti yang membuatkan dirinya sentiasa positif. Selain menjadi imam sembahyang, dia turut mengajar banduan lain mengaji. Setiap kali keluarga datang melawat, dia berkongsi perkara baik,” katanya.

Dalam pada itu, Zain berkata dia akan usahakan untuk kedua anak Yasin iaitu melawat bapa mereka dalam masa terdakat ini. Malah, dia sering memaklumkan kepada anak-anak saudaranya itu mengenai keadaan bapa mereka.

“Untuk anak Yasin dibawa melawat, insya-Allah saya akan uruskan dalam masa terdekat. Mereka tahu keadaan ayah mereka. Kami sekeluarga sentiasa mengemaskini keadaan Yasin pada mereka.

“Mereka juga sentiasa kirimkan pesanan untuk Yasin. Begitu juga Yasin, yang mana baru-baru ini sampaikan nasihat supaya anak-anak terus tabah dan berjanji akan pulang ke pangkuan mereka,” katanya.

Zain turut berkongsikan dia sudah mendapatkan khidmat pasukan guaman bagi pembelaan kes Yasin serta melancarkan Tabung Bantuan Yasin Sulaiman bagi menampung kos guaman.

“Tujuan utama kami lancarkan tabung ini adalah untuk tampung kos guaman. Kos agak tinggi sebab membabitkan tuduhan yang berat.

“Tabung ini sudah diumumkan di Facebook dua minggu lepas dan baru hari ini di Instagram. Alhamdulillah, sambutan sangat baik terutama dalam kalangan keluarga dan kawan-kawan. Mungkin selepas ini akan lebih banyak. Terima kasih atas sokongan diberikan terhadap Yasin,” katanya.


Aliff Aziz Dipuji Halang Bella Astilah Menari Bergelek

Sebut saja nama Aliff Aziz, sebelum ini pelakon dan penyanyi sememangnya tidak pernah lekang dengan cerita kontroversi sebelum ini.

Namun, penyanyi lagu Sayang Sayang itu kini dilihat berubah ke arah lebih baik dan sering mengikuti tabligh untuk mendekatkan diri kepada Allah.

Baru-baru ini, isterinya Bella Astillah ada memuat naik video di TikTok menari namun sempat di halang oleh Aliff sebelum isterinya bergelek.

Menerusi video itu turut memaparkan Aliff dilihat menolak isterinya ke tepi sebelum menunjukkan isyarat tangan ‘jangan’.

Tindakan Aliff itu mendapat pelbagai reaksi daripada netizen yang memuji penyanyi itu menghalang isterinya daripada terus bergelek depan orang ramai.

Malah, ramai yang mengagumi Aliff kerana menjaga batas isteri di media sosial dan mendoakan agar terus istiqamah dalam mendidik keluarga.


Rindu Raya Dulu-dulu, Memang Lain Feel Dia

Kalau diingatkan kembali sambutan Raya dulu-dulu memang betul-betul mengundang sebak. Rindu gila nak Raya yang happening macam dulu-dulu.

Seminggu dua sebelum raya tu, mak-mak terutamanya dah kalut suruh abah cari daun palas, beras pulut dan segala bahan nak masak ketupat lah rendang lah. Kadang tu sampai tak bertidur nak siapkan juadah utama Raya.

Anak-anak pula sibuklah pasang langsir baharu, tukar sarung kusyen bagai. Mau tak buat memang jenuh dengar mak beleter, haha! Betul-betul menggamit memori lah. Rindu kan?

Kenangan dulu-dulu memang mengamit nostalgia. Kadang kita tengok benda tu simple jer, tapi dia punya memori tu teringat-ingat dan melekat sampai sekarang!

Ha lagi satu, kalau berkumpul ramai-ramai balik raya memang penuh lah Rumah Tok semua tidur bergelimpangan dekat luar! Sapa yang lambat siap lah kena kemas tempat tidur sampai terpijak pun ada, al maklumlah tidur berimpit-rimpit! Belum lagi part berebut bilik air! Sampai nak roboh jugak la pintu ketuk nak suruh cepat habiskan mandi!

Raya Dulu-Dulu memang meriah macam Iklan SAJI ni, jalan cerita dia sama macam Raya Dulu-Dulu. Hai Bestnya zaman dulu!

Tapi itulah, semakin lama masa berlalu tu, kita pun dah mula meningkat dewasa. Kami faham bila kita dah makin dewasa dan berumur ni, mood nak beraya pun jadi lain sikit. Kemanisan Raya makin lama makin terasa semakin pudar. Bukan kerana hilang kemeriahannya tetapi disebabkan situasi hidup kita yang berubah.

Ye lah masing-masing dah pikul tanggungjawab, ada yang kahwin, berkeluarga, bekerja lagi kan. Dan yang paling jelas sekali apabila persekitaran kita sudah berbeza sekarang ni.

Mana dengan wabak COVID 19 melanda, semua orang lebih berhati-hati. Rasa pelik kalau tak ada adegan salam-salam di pagi Aidilfitri kan.

Mungkin, dikala COVID-19 melanda, ramai yang kehilangan insan dan keluarga tersayang. Justeru tu, tahun ni ramai yang mengambil kesempatan untuk meraikan bersama yang tersayang dan manfaatkan masa dan tenaga yang ada dan hargai kesempatan yang ada.

Anda kena ingat sudah dua tahun tau suasana Raya meriah ni kita tak dapat nak merasa . Yelah tak dapat nak pulang ke kampung halaman, tapi tak mengapa tahun ini kita kasi ON Raya kaw-kaw! Kena ingat, tahun boleh balik Raya, iyeee, boleh balik Raya…wehuuuuu!!!

Mari kita jadikan Raya kali ini lebih bererti apabila kita raikan bersama mereka yang tersayang macam dalam video raya Saji ni. Biar tak semeriah dulu…namun Raya kali ini biar betul terasa Raya bila kita raikan bersama mereka yang tersayang!


Pulanglah…Sedihnya Video Wawa Zainal Kongsikan Ni, Nangis Berjemaah

Memang nangis berjemaah tengok video lakonan Wawa Zainal, suami Aeril Zafrel dan anak sulung mereka Hayla dalam video Raya Wawa Cosmectic yang dikongsikan di Instagram miliknya sebentar tadi.

Ditambah pula lakonan anak sulung pasangan sejoli ini, berjurai air mata kami menontonnya. Tak sangka betul, pandai si Hayla ni berlakon. Betul-betul menghayati. Tak percaya? Ha, anda tengoklah sendiri.

Kata Wawa, ini adalah lakonan kedua Hayla di bawah production Wawa sendiri. Video lakonan pertamanya belum lagi dikeluarkan.

“Hayla memang minat berlakon jadi why not untuk kita sama-sama jayakan video sempena kempen Raya Wawa Cosmetics tahun ini. Tak sangka pula Hayla boleh berlakon dan hayati watak yang diberi.”

Bila kami bertanyakan tentang penghayatan watak Hayla dalam video ini, ini jawapan Wawa.

“Itulah Hayla ni macam gifted tau, krew pun macam senang jer bagi arahan pada Hayla untuk menangis, jadi dia terus nangis jer.”

Wah, selepas ini dah ada bakat baharu lah dalam industri kita. Boleh on dahni movie lakonan satu keluarga pula lepas ni. Hehe…

Tambah Wawa, mereka mula shooting pada minggu pertama puasa di sekitar Klang. Pergh, terbaik betul. Boleh tahan lapar dahaga dorang.

Tapi serius pengorbanan dorang untuk jayakan kempen Raya ini betul terbalas apabila dapat komen positif dari netizen. Lakonan dorang sampai sehingga ke hati sebab ramai yang menangis. Ada satu komen tu cakap dia dan anaknya yang berumur 4 tahun pun nangis gais. Haish, sebak betul.

Apa yang menjentik hati kami adalah ia berdasarkan kisah benar di mana salah seorang anak team Wawa Cosmetic yang mengalami pengalaman seperti ini. Haih, lagi lah menusuk ke jiwa!

Bagi kami, video Raya dari Wawa dan team ini adalah salah satu video Raya yang best dan terbaik bagi tahun ini yang pernah kami tonton. Apa pendapat anda pula?


Kongsi Video Di Tanah Suci, Netizen Sebak Dengar Luahan Siti Nurhaliza

Ketika umat Islam di negara ini sedang sibuk membuat persiapan menyambut hari raya, penyanyi nombor satu negara Datuk Seri Siti Nurhaliza mengambil keputusan untuk menunaikan ibadah umrah.

Menyambut Aidilfitri di sana, difahamkan Siti bersama pengurusnya menghabiskan penghujung Ramadan di Tanah Suci.

BACA: Muzik Video Lagu Raya Siti Nurhaliza Dikritik Tak Kreatif, Tiru Adele

Menerusi Instagram, Siti tidak lokek berkongsikan momen sepanjang berada di Tanah Suci buat para peminatnya.

Lebih membuatkan peminat sebak apabila Siti berkata ini adalah momen yang paling dirindui olehnya kerana dapat menjadi orang biasa duduk bersama orang ramai dan tiada siapa mengenali dirinya.

“Ni yang saya rindu sebenarnya, saya jadi orang biasa, dapat duduk macam ni. Buatkan saya jadi manusia yang sekecil-kecilnya,” katanya.

Luahan Siti itu mendapat pelbagai reaksi daripada peminat dan netizen yang turut sedih kerana bukan mudah bergelar Siti Nurhaliza yang sudah menjadi menjadi penyanyi sejak usia remaja. Dalam pada itu, rata-rata netizen turut dipermudahkan segala urusan Siti menunaikan ibadah umrah.


Aura Raya Dah Sampai, Apa Lagi Jomlah Usha Barang Raya Di Sini!

Meskipun hari ini belum menjelang akhir Ramadhan tetapi bahang hari raya tu dah terasa. Kalau korang perasan bila pergi mall, mesti ramai yang membeli baju raya. Itu belum kira beli di online lagi, boleh dikatakan hampir semua saiz sold out. Betul-betul lain macam sambutan Hari Raya Aidilfitri kali ini.

Mana tidaknya dah 2 tahun kita semua tak pulang ke kampung sambut hari raya yang begitu meriah seperti dulu. Sekarang kita semua sudah masuk fasa endemik, apa lagi raya sakan lah! Tapi jangan lupa ikut SOP okey.

Sebut bab raya ni, takkan korang usha baju raya jer kot, barangan dalam rumah tu tak nak usha sekali ke? Kami ada lubuk terbaik untuk korang tengok perkakas dalam rumah. Kali ni di Sharp macam-macam ada!

Kalau korang nak tahu, kali ni Sharp bagi aura paling hangat buat mak-mak yang nak menghias rumah, come on guys korang semua mesti kena usha barang Sharp kali ni, lain macam aura dia.

Memandangkan kita hidup dalam keadaan norma baharu, Sharp Malaysia melancarkan siri New Norm Living Products bersempena Go Sharp Go Raya bagi membantu rakyat Malaysia menyesuaikan diri dengan gaya hidup kini.

Yang bestnya bila korang membeli barangan siri New Norm Living Products korang layak menerima produk Futurelab secara PERCUMA! Fuhhh lagi bersemangat nak raya!

Kalau korang nak tahu New Norm Living Solutions direka khas untuk memenuhi keperluan dan keutamaan di rumah untuk persekitaran hidup yang selesa dan nyaman.

Bagi siri ini ada empat komponen utama yang Sharp payung untuk korang. Antaranya barangan hiburan, barang keperluan dapur, barang keperluan penjagaan udara dan barang keperluan pembersihan.

Zaman sekarang ni ramai yang lebih suka lepak di rumah sambil tonton movie. Al-maklum lah dah terikut-ikut dengan SOP yang sebelum ini. Tapi bila musim perayaan ni lagi syok kalau kita tonton movie secara berjemaah. Baru feel tu meletops!

Nak lagi syok korang tonton movie dengan Sharp AQUOS THE SCENES 4K Android TV yang terbaru! Korang boleh layan pelbagai perkhidmatan penstriman TV seperti Netflix, Disney+ Hotstar atau memuat turun aplikasi dan permainan kegemaran di Google Play. Memang sangat puas sebab skrin yang besar dan mudah diakses menerusi TV Android Sharp ni.

Bila menjelang musim perayaan ni faham-faham je lah, selain port televisyen yang penuh dengan sanak saudara, port dapur pun boleh tahan kepadatannya. Lagi-lagi peti sejuk, memang padat dengan bahan untuk memasak juadah hari raya, itu belum kira perkakas nak buat kuih raya lagi. Semua barang ni korang sumbat dalam peti sejuk rumah mak korang tu kan.

Dah alang-alang nak beraya sakan tahun ni, tak salah kalau korang adik beradik hadiahkan mak korang peti sejuk baru! Rilek di Sharp ada Peti Sejuk 2 Pintu Pelican. Dah lah ruangan besar dan luas memang sesuai untuk korang yang suka request macam-macam menu hari raya tu.

Bukan tu sahaja di Sharp pun ada Ketuhar Gelombang Mikro Flatbed. Dah lah permukaan rata dan senang dibersihkan, tak perlu lagi pring putar. Mechanical Dialnya pun senang dikendalikan. Boleh lah korang guna time nak masak dan panaskan makanan nanti.

Musim-musim endamik ni elok lah pasang Plasmacluster Air Purifier Sharp di rumah. Dah beraya sakan di rumah sanak saudara tu tak salah kalau rumah korang tu disetrilized je, at least dengan cara ini dapat mengurangkan penyebaran Novel Coronavirus (Sars-COV-2) sebanyak 99.7% dan Covid-19 Alpha Variant sebanyak 99.4%.

Manakala, penyaman udara Sharp J-Tech Inverter Plasmacluster dengan AIoT berserta teknologi ion Plasmacluster yang terbukti mampu membersihkan udara daripada virus bawaan udara dan alergen.

Bila berkumpul ramai-ramai dengan adik beradik yang dah lama tak jumpa tu, part paling overload dalam rumah mesti kain baju kan? Dalam part ni, korang kena utamakan kebersihan Tapi dengan Mesin basuh Pro-Flex Front Load Washer Dryer Sharp ni korang dah boleh rilek banyak. Sebab mesin basuh ni membolehkan korang membersihkan pakaian dengan lebih baik dan membuang sebarang bakteria yang tidak boleh dibersihkan dengan air sambil memastikan dram mesin basuh korang bersih.

Mesin basuh Sharp siri New Norm Living Solutions adalah yang pertama dan satu-satunya 4 in 1 Multifunction Washer Dryer. Bukan sahaja mampu mencuci pakaian malah menghapuskan kuman serta bakteria dalam masa 10 minit sahaja dengan fungsi cucian udara kering baharu bersama Plasmacluster Ion Technology! Hebat bukan?

Ha sebelum kami terlupa korang boleh juga membeli barangan Sharp melalui laman rasmi Sharp, Shopee dan Lazada.

Dalam musim perayaan kali ni meskipun sudah boleh berkumpul ramai-ramai tapi korang jangan lupa musuh no satu kita semua COVID-19. Kuman ni sejenis yang kita tak nampak bila adanya barangan Sharp siri New Norm Living Solutions sekurang-kurangnya kita berusaha untuk menjaga orang tersayang.

Bagi korang yang betul-betul fell raya dengan Go Sharp Go Raya korang jangan lupa layari Facebook dan laman rasmi Sharp.


Lepas Ini Tak Perlu Guna Kertas, IWK e-Bil Je!

Sebagai manusia, kadang-kadang kita ni alpa dengan kenikmatan alam sehingga terlupa bahawa ciptaan Tuhan ini sepatutnya kita lindungi.

Segelintir di antara kita mengambil mudah dengan kesegaran tumbuhan hijau atau yang paling teruk, merasakan pokok besar adalah sesuatu yang memudaratkan dan perlu ditebang. Ada pula yang merasakan pokok-pokok besar ini menyusahkan kerana sering terpaksa membersihkan daun-daun kering yang berguguran.

Hakikatnya, kajian telah membuktikan bahawa tumbuhan hijau dan pokok-pokok mempunyai nilai penting dalam menjamin kelestarian persekitaran dan kesihatan manusia. Apatah lagi, pokok-pokok di dalam bandar, ianya perlu dipelihara dengan baik. Penebangan pokok kadang kala bukanlah satu menjadi satu-satu jawapan terbaik.

Dengan adanya kehidupan pokok-pokok terutama di dalam bandar, ianya bukan sahaja dapat mengindahkan sesuatu kawasan, tetapi pokok juga dapat memberi teduhan dan paling penting dapat mengurangkan pencemaran udara dan bertindak sebagai agen penyerap karbon.

Kajian saintis membuktikan bahawa satu ekar tanah yang dilitupi pokok mempunyai kadar pelepasan oksigen yang mampu menampung keperluan seramai 18 orang selama setahun.

Sekarang, dah faham kan kepentingan pokok? Tapi, tahu tak korang sebanyak 24,516 pokok ditebang hanya untuk mencetak 12.8 juta keping kertas bagi mengeluarkan bil perkhidmatan pembetungan Indah Water Konsortium (IWK) Sdn Bhd. Itu baru bil IWK, bayangkan kegunaan kertas yang kita gunakan harian. Banyak, kan?

Tapi jika korang semua boleh beralih ke bil elektrik atau e-bil, bayangkan bilangan pokok yang dapat diselamatkan!.

Jadi, sempena dengan Hari Bumi Sedunia yang disambut baru-baru ini, tak salah kiranya kita menjadi warga bumi yang bertanggungjawab dengan menukar kepada e-bil IWK bagi mengurangkan penebangan pokok berlaku hanya untuk mencetak bill hardcopy korang.

Dengan adanya IWK e-bil, dapat juga korang tahu bil penggunaan korang on the spot, dan yang paling penting e-bil korang ni takkan hilang atau mudah kabur seperti hardcopy bil korang sebelum ini.

Ingat! Semakin kurang kertas dicetak, semakin banyak pokok yang boleh kita selamatkan.

Ha sebelum kami terlupa, korang jangan lupa follow Facbook, Instagram, Twitter dan Tiktok IWK untuk rebut hadiah lumayan sempena peraduan Hari Bumi Sedunia.


Masa Untuk Enjoy Layan Astro Secara Percuma, Yang Kaki Movie Wajib Ada Ni!

Raya dah dekat, pelan nak balik kampung ramai-ramai dah bermula. Time di kampung semua benda kita nak buat kan? Orang kata enjoy the moment. Masa ni korang kena ketepikan telefon baru syok layan suasana kampung.

Part boleh makan ramai-ramai paling best, lagi-lagi bila ada cerita menarik di televisyen. Masa ni semua akan berkumpul depan tv. Arghh dah rasa tak sabar nak balik kampung raya ni.

Tapi kan korang, nak share satu berita baik ni. Untuk korang yang kaki drama, kaki movie, kaki sukan, wajib baca sampai habis. Korang nak tahu tak yang Astro sekarang bagi siaran percuma selama 60 hari untuk pelanggannya.

Banyak gila cerita yang best-best akan di tayang kan di saluran terpilih. Pergh! Kalau macam ni punya cerita, bila balik kampung tu wajib set time untuk tengok pawagam di rumah korang dengan sanak saudara.

Kalau korang nak tahu, pelanggan ahli Astro baharu boleh menikmati TAWARAN MASA TERHAD secara PERCUMA selama 60 hari dengan untuk Pek Sukan, Platinum, Premium 1 dan Premium 2 atau langganan PERCUMA 30 hari apabila korang mendaftar untuk Pek Hiburan, Filem, Hiburan Plus dan Premium 3 dengan kontrak selama 24 bulan

Daripada filem, siri TV kepada berita dan dokumentari, Pek Platinum menawarkan korang rancangan yang terbaik, termasuk Netflix, Disney + Hotstar dan HBO GO tanpa CAJ TAMBAHAN!

Tawaran ini tiba tepat pada masanya memandangkan keluaran eksklusif blokbuster utama dan rancangan TV di Ultra Box. Jadi apa tunggu lagi, jangan lupa beli siap-siap popcorn supaya korang boleh layan filem-filem blockbuster seperti The Batman, King Richard, siri popular Chucky S1, Chicago Fire S9, K-drama Sh**ting Stars, The Killers Shopping List dan banyak lagi!

Kalau korang yang jenis kaki sukan dan ingin menonton saingan yang hangat, korang boleh bawa stadium ke rumah korang dengan menonton kejohanan Liga Perdana, Liga Juara-Juara UEFA, Sukan SEA, F1, MotoGP, Tennis Grand Slam, UFC, dan tamatkan tahun 2022 korang dengan rasai detik-detik yang mendebarkan yang ditawarkan Piala Dunia FIFA Qatar 2022.

Dengan tawaran 60 hari PERCUMA ni, korang boleh menikmati liputan penuh untuk semua acara sukan terbesar dan berpeluang memenangi YAMAHA YZF-R25 dengan mendaftar dalam talian hanya dalam beberapa langkah mudah!

Jangan tak tahu, korang boleh rebut peluang rebat untuk yuran penyertaan Ultra dan Ulti Box di mana hana RM39 akan diketepikan daripada yuran pemasangan untuk Ultra Box dan RM19 untuk Ultra Plug & Play Box.

Korang yang stay di kawasan jalur lebar berkelajuan tinggi kini mempunyai pilihan untuk memilih Ultra Plug & Play Box baharu yang tidak memerlukan pemasangan satelit dan boleh dipasang sendiri semudah memasang mana-mana peranti Bluetooth.

Jadi apa tunggu lagi, banyak kan tawaran rancangan dari Astro yang korang boleh layan raya nanti. Paling best daftar jer terus korang akan dapat rebat pertama pada bulan ketiga dan rebat kedua pada bulan keenam. Siapa yang tak nak tu memang rugi besar!


Netizen Tak Puas Hati Harga Tiket Konsert Aina Abdul Mahal

Umum mengetahui, penyanyi Aina Abdul bakal mengadakan konsert A Night With Aina Abdul 2.0 di istana Budaya pada 25 dan 26 Jun depan. Meskipun harga tiket konsert yang dijual mencecah sehingga RM1,199 sekeping namun ianya laku keras.

Bagaimanapun, perkara itu menjadi perdebatan netizen apabila tular di media sosial memaparkan harga-harga tiket mengikut kelas.

BACA: Ini Maksud Disebalik Baju Pokok Bunga, Trofi Grammy Aina Abdul

Difahamkan, tiket konsert itu berharga antara RM109 (102 tempat duduk) hingga RM1199 (21 tempat duduk). Memetik Kosmo, hasil tinjauan mendapati tiket untuk dua kategori itu telah habis dijual.

Namun di laman Twitter, ada netizen meluahkan kekecewaan mengenai harga tiket yang dijual sehingga ada yang membandingkan Aina dengan penyanyi no.1 Malaysia iaitu Datuk Seri Siti Nurhaliza.

“Lagu dah banyak macam Datuk Siti ke sampai letak harga tiket begitu,” luah seorang netizen.

“Aina Abdul siapa kamu? Tiket Yuna di Istana Budaya lebih murah,” komen netizen lagi.

Dalam pada itu, ada peminat mempertahankan Aina dengan mengatakan harga tiket mahal kerana tiada sebarang penaja dan jika tidak mampu tidak perlu sampai nak mengecam.

“Orang bising-bising pasal tiket Aina Abdul mahal. Dia buat konsert dekat Istana Budaya tanpa sebarang sponsor. Sudah tentu harga tiket akan mahal. Kau tak mampu beli, kau bukan target dia lah. Aduh.”

“Aina Abdul adalah penyanyi hebat yang ada dalam Malaysia nih dah tak mampu beli tiket jangan sampai downgrade dia!” kata netizen.


Fizi Ali Akui Sedang Mengenali Seseorang, Enggan Kenang Kisah Lalu

Mengumumkan perceraian dengan pelakon Shakilla Koriri pada Disember tahun lalu, penyampai radio Fizi Ali berkata dia tidak mahu lagi memandang ke belakang lagi.

Memetik Harian Metro, Fizi berkata dia tidak mahu lagi berada dalam situasi sedih lagi dan mengakui sedang mengenali seseorang bagaimanapun enggan mendedahkan identitinya.

BACA: Fizi Ali Tak Pernah Rancang Nak Rujuk, Baik Dengan Shakilla Sebab Anak

“Berkenaan isu kembali bersama dan sebagainya, saya memilih untuk lebih fokus kepada perancangan masa depan berbanding memandang ke belakang lagi. Kalau boleh, saya tidak mahu menoleh kisah lalu.

“Apa pun, sebagai manusia kita tidak dapat menduga apa yang bakal berlaku. Cuma itu adalah jawapan saya berhubung perkara itu (isu rujuk).

“Saya memang sedang mengenali seseorang dan jika ada jodoh dengan individu itu, saya berdoa yang terbaik. Ini kerana, kami tidak pernah ‘declare’ ke arah yang lebih serius, dalam fasa berkenalan dan bersembang-sembang.

“Dia hanyalah orang biasa saja bukanlah daripada industri dan sebagainya. Cuma, identitinya biarlah rahsia buat masa ini,” katanya.

Dalam pada itu, Fizi mendedahkan dia menerima banyak mesej peribadi selepas bercerai dan ada yang memberikan kata-kata semangat kepadanya.

“Secara jujurnya, selepas bercerai memang ramai yang menghantar mesej menerusi Instagram. Antaranya yang muda, tunang orang dan isteri orang pun ada. Malah, dari kaum lelaki sendiri pun ada.

“Mereka menghantar mesej secara peribadi untuk memberikan kata-kata semangat dan turut menawarkan diri untuk menjadi tempat saya meluahkan perasaan,” katanya.

Fizi dan Shakilla mendirikan rumah tangga pada Februari 2018 sebelum mengumumkan perceraian pada Disember lalu. Mereka mempunyai seorang anak, Ameena Sofia kini berusia tiga tahun.


Fazura Habis Berpuluh Ribu, Belanja Staff Beg Tangan Jenama Mewah

Baru-baru ini tular video di aplikasi TikTok mengenai pelakon Nur Fazura yang membawa pekerjanya ke sebuah butik beg tangan mewah.

Difahamkan, Fazura menghadiahkan setiap seorang pekerjanya beg berjenama Coach sebagai tanda penghargaan. Menerusi video dikongsikan itu, memaparkan pekerja Fazura sedang membeli belah di butik berkenaan.

? original sound – DJ SONIC HUSSIEN – DJ SONIC HUSSIEN

Malah, Fazura dikatakan mengajak mereka ke butik itu dan berkata mereka boleh ambil apa saja barang tanpa mengira tanda harga yang tertera. Turut kelihatan Fazura ke butik berkenaan bersama suaminya, Fattah Amin.

Video itu mendapat pelbagai reaksi daripada netizen yang memuji sikap pemurah Fazura yang menghargai pekerjanya.

Tidak kurang juga, rata-rata netizen tidak hairan jualan tudungnya sentiasa habis serta turut mendoakan agar rezeki pelakon itu melimpah ruah.


“Saya Mohon Maaf, Jangan Babitkan Keluarga Saya”

Susulan muzik video lagu raya Kelepuk Raya yang dikecam ramai, usahawan kosmetik Datuk Seri Aliff Syukri memohon maaf kepada mereka yang tersinggung dengan muzik videonya itu.

Memetik Kosmo! Aliff turut meminta supaya tidak melibatkan ahli keluarganya dalam kontroversi tersebut terutama ibunya yang sedang menunaikan ibadah umrah.

BACA: Tarian Lelaki Dalam MV Kelepok Raya Itu Seni, Aliff Syukri Minta Netizen ‘Open Minded’

Menurut Aliff lagi, dia telah memberikan kerjasama yang baik kepada pihak Suruhanjaya Komunikasi Multimedia Malaysia (MCMC) dan siasatan juga sedang dilakukan.

“Alhamdulillah semuanya berjalan dengan lancar. Terima kasih kepada MCMC kerana memberi layanan yang baik kepada saya dan saya memohon maaf kepada masyarakat yang tersinggung dengan lagu dan video saya sebelum ini.

“Namun saya mohon jangan lah libatkan keluarga saya dan ibu saya dalam kontroversi ini, lebih-lebih lagi dia (ibu) kini sedang menunaikan ibadah umrah,” katanya.

Terdahulu, Aliff tiba di pekarangan ibu pejabat MCMC pada pukul 9.58 pagi dan keluar hampir lima jam kemudian selepas dipanggil untuk memberikan keterangan berhubung isu muzik videonya.


Netizen Dakwa Hidung Lana Nodin Bertambah Pelik, Mancung Semacam

Sekian lama menyepi selepas pulang ke Amerika Syarikat, perkongsian terbaru pelakon Lana Nodin menjadi perhatian ramai apabila memaklumkan gudang bakeri terbesar Lana’s Bakery Land bakal dibuka.

Malah, Lana kini dilihat mempromosikan kedai bakeri miliknya itu yang dibuka di Kota Damansara. Lana turut memuat naik video memaparkan kedai dan barang yang dijual.

Namun, satu video dikongsikan pelakon itu menjadi tumpuan apabila ada yang menegur dengan perubahan hidung Lana yang didakwa pelik.

Tidak kurang juga ada yang mendakwa pelakon itu menjalani pembedahan kosmetik pada bahagian tersebut.

Lana berkahwin dengan David McKienzie pada 15 Mei 2015 dan dikurniakan dua cahaya mata iaitu Gia Quinn McKienzie, 5, dan William Daud McKienzi, 3.


Ni Cara Buat Pizza Popcorn Paling Mudah Tapi Sedap, Siap Boleh Dapat RM1,088 Lagi!

Tinggal beberapa hari sahaja lagi umat Islam bakal menyambut lebaran, masa ni mesti ramai yang dah sibuk mencari baju raya kan? Kalau tak mana mungkin Jalan Tunku Abdul Rahman, Masjid India sesak. Sehingga viral lah tempat tu dibuatnya.

Kami yakin lebaran kali ini lain dari yang lain bila kita semua dapat menyambut kembali Hari Raya Aidilfitri selepas dua tahun dibelenggu SOP yang ketat gara-gara Covid-19. Semangat nak cari baju raya tu berkobar-kobar sehingga korang buntu menu apa untuk berbuka puasa?

Rilek, kami nak payung korang satu menu yang paling cepat, mudah dan sedap.  Confirm  menu ni anak-anak pun suka, sebab kali ni kami nak share menu Pizza Popcorn yang akan buat korang repeat.

Tak perlu terkejar-kejar nak masak menu yang berat-berat, cukup korang sediakan 6 bahan ni dah siap menu Pizza Popcorn korang. Baru lah banyak masa nak cuci mata di Jalan TAR nanti.

Tak susah pun nak buat Pizza Popcorn ni, benda paling wajib ada adalah popcorn dari EB Frozen Food, kalau tak ada benda ni tak menjadi pizza korang.

Selain itu, korang kena sediakan EB Popcorn Chicken Original, EB Popcorn Chicken berperisa Tomyam, Sos Pasta Tomato, Keju Parmesan, Keju Mozarella dan Kerek Pizza.

Okey part ni kami nak korang tulis cara-cara nak buat Pizza Popcorn dengan hanya menggunakan bahan dari EB. Jom layan sampai habis cara penyediaannya.

Panaskan minyak, goreng EB Popcorn Chicken sehingga rangup. Angkat dan ketepikan.

Letakkan EB Popcorn Chicken yang digoreng tadi. Panaskan ketuhar pada suhu 180 selama 5 minit dan masukkan pizza ke dalam.

Jangan tak tahu, produk baru EB Popcorn Chicken ni memang betul-betul superb sebab ianya dihasilkan daripada isi dada ayam yang akan buatkan hidangan korang lagi rangup dan lembut. Mempunyai 2 flavour yang korang boleh pilih untuk hidangan minum petang.

EB Popcorn Chicken perisa original (lada hitam) atau perisa TomYam. Dua dua bakal menjadi menu kegemaran anak korang. Paling penting dengan EB Popcorn Chicken ni bebas daripada lemak Trans. So boleh lah bagi anak korang makan petang! Ala nak goreng-goreng jer dah siap.

Paling best, kalau korang beli pakej Combo Raya hanya RM 33 termasuk EB Original Popcorn Chicken, EB Tomyam Popcorn Chicken, EB Tempura Chicken Nugget dan EB Crispy Fried Chicken Wonton.

Pembelian produk EB RM50 ke atas akan mendapat penghantaran percuma! Korang boleh beli di Shopee atau Lazada.

Korang yang nak balik kampung wajib join peraduan ni untuk dapatkan nilai Touch ‘n Go secara percuma dari EB. Korang hanya perlu beli produk EB RM30 ke atas bermula dari 1 April sehingga 15 Mei 2022 dan berpeluang untuk memenangi hadiah lumayan! Hadiah sebanyak RM 1,088 Touch ‘n Go credit menantikan korang!


Puteri Sarah Syukur Anak-Anak Senang Dijaga Di Tanah Suci

Umum mengetahui minggu lalu pelakon Puteri Sarah berlepas ke Tanah Suci bagi mengerjakan ibadah Umrah bersama anak-anaknya.

Menerusi satu perkongsian di Instagram, Sarah meluahkan rasa syukur dua anaknya, Syaikhul Islam dan Sumayyah berkelakuan baik sepanjang berada di Tanah Suci Mekah.

BACA: Puteri Sarah Lantik Dua Peguam Untuk Selesaikan Isu Rumah Tangga

“I’m a proud mama of these 2 kids. Moga jadi anak yang soleh dan solehah. At first, I was really scared macam-macam fikir alamak nak bawa 2 active kids travel jauh. Boleh jaga ke ni ? Kids nanti behave tak?

“Alhamdulillah, I said to myself takpe pergi je Sarah. Allah akan permudahkan urusan u nanti. Takut ke, susah nak jaga ke,tolak tepi yang penting niat nak pergi beribadah sangat-sangat.

“Syukur… Syaikhul & Sumayyah behave, anak-anak yang dengar kata tak banyak songeh. Alhamdulillah Allah mudahkan urusan Sarah dan anak-anak disini,” tulisnya.

Perkongsian Sarah itu mendapat pelbagai reaksi daripada netizen yang memuji kedua anak-anaknya yang pandai menjaga kelakuan.

Baru-baru ini hangat diperkatakan mengenai kisah rumah tangga Puteri Sarah dan Syamsul Yusof apabila anak kepada pelakon Kazar iaitu Ira Kaza didakwa menganggu rumah tangga mereka.


Belum Berhijab, Daiyan Trisha Pakai Turban Hormat Bulan Ramadan

Tampil dengan imej memakai turban sebaik sahaja pulang daripada mengerjakan ibadah umrah, pelakon dan penyanyi Daiyan Trisha menafikan bahawa dia sudah berhijab sepenuhnya.

Memetik Kosmo, Daiyan berkata imej menutup sebahagian rambut itu lebih kepada untuk menghormati bulan Ramadan serta dalam masa sama baru pulang daripada mengerjakan umrah.

“Saya belum berhijab sepenuhnya. Saya menutup sebahagian rambut dengan selendang pun untuk menghormati kesucian bulan Ramadan.

“Lagi pula saya baru sahaja pulang dari mengerjakan ibadah umrah. Saya masih dalam proses istiqamah,” katanya.

Dalam pada itu, pelakon berusia 29 tahun itu berkata dia akan menutup aurat sepenuhnya apabila tiba masanya nanti kerana dia tidak mahu tanggalkannya apabila sudah berhijab suatu hari nanti.

Saya tidak boleh janjikan apa-apa tentang imej sebegini. Kalau boleh, jika selepas ini saya sudah memakai hijab sepenuhnya, saya tidak mahu menanggalkannya semula (membuka hijab).

“Tambahan pula saya memang rancang untuk tampil dengan imej sebegini ketika bulan Ramadan. Apa-apa pun kalau saya sudah bersedia nanti, saya akan kekalkan betul-betul,” katanya.


Datang Majlis Tanpa Bodyguard, Che Puan Juliana Evans Akui Suka Berdikari

Pelakon Che Puan Juliana Evans berkata dirinya masih lagi orang yang sama selepas bergelar isteri kepada Tengku Sharuffuddin Shah Tengku Sulaiman Shah Al-Hajj, kerabat diraja Johor dan Selangor.

Memetik Astro Gempak, Juliana berkata status Che Puan tidak banyak perkara yang berubah tentang dirinya apatah lagi dia masih suka berdikari.

“Saya rasa tidak banyak perkara berubah tentang dir saya, maksudnya mungkin adalah beberapa perkara melibatkan protokol yang perlu saya ikut.

“Kalau berbicara mengenai diri, sudah tentu lebih matang lagi pun usia juga dan mencecah 30-an tapi saya masih lagi suka berdikari.

“Saya tetap orang yang sama, kadang-kadang saya lupa sebab dah biasa sangat hidup berdikasi tapi adakalanya suami beri peringatan,” katanya.

Ditemui pada majlis Tayangan Perdana Program-Program Raya Awesome TV 2022 di ibu kota baru-baru ini, Juliana tidak diiringi oleh pengawal peribadi.

Berkongsi mengenai kerjayanya, Juliana berkata dia masih lagi menerima tawaran berlakon malah suaminya turut memberikan sokongan terhadap minatnya itu.

“Saya masih lagi suka bekerja dan mahu mempunyai pendapatan sendiri, lagi pun berlakon adalah minat saya. Tidak dinafikan memang ada banyak struggle untuk menjadi seorang pelakon, saya tahu dan saya sudah pun melalui semua kesusahan itu dahulu..” katanya.

Dalam pada itu, Juliana turut menegaskan tidakada layanan istimewa diberikan kepadanya di set penggambaran meskipun bergelar Che Puan.

“Saya masih lagi dapat tawaran berlakon, kalau dapat watak yang baik, pengarah best, kualaiti cerita yang bagus jadi kenapa tidak saya lakukan kan. Layanan istimewa di set penggambaran? Tak adalah mereka layan saya macam biasa sahaja. Pada saya itu sudah memadai,” katanya.

Juliana mendirikan rumah tangga dengan Tengku Sharaffuddin pada 30 April 2017. Pasangan itu dikurniakan seorang cahaya mata, Tengku Kamiliah Zanariah Josephine Ehsan Shah.


Yasmin Hani Tak Kisah Menjanda Sampai Bila-Bila

Sebelum ini hangat diperkatakan apabila pelakon Alif Hadi mengakui kini sedang berkawan rapat dengan aktres dan pengacara Yasmin Hani dan dalam fasa mengenal hati budi.

Memetik Astro Gempak, Hani dia tidak mahu terburu-buru dalam perhubungan dan hubungannya dengan Alif masih di peringkat awal perkenalan.

BACA: Alif Hadi Mahu Ambil Hati Anak-Anak Yasmin Hani Dulu Sebelum Bercinta

“Sebenarnya kami baru berkenalan dan ingin mendalami hati budi masing-masing. Kami berdua boleh dikatakan masih dalam peringkat permulaan.

“Masih terlalu awal untuk kami bercinta. Insya-Allah bila hubungan kami nanti sudah ada hala tujunya, kami akan kongsikan perkara baik ini nanti,” katanya.

Kembali bercinta selepas mengumumkan perceraian pada Disember tahun lalu, Hani berkata dia terpikat dengan sikap sopan dan penyabar Alif.

“Dia seorang lelaki yang sangat penyabar dan tidak suka memaksa. Malah seorang yang menghormayi orang serta sopan,” katanya.

Sementara itu, Alif mengakui tertarik dengan sifat Hani yang peramah, baik dan manis. Malah, Alif berkata mereka masih lagi dalam proses mengenali satu sama lain.

“Saya lihat Hani sebagai seorang wanita peramah, baik dan manis. Sedangkan saya sendiri pendiam orangnya. Tapi apa-apa pun, saya masih ingin mengenali dirinya. Hani bukan tidak pernah berkahwin sebelum ini. Jadi biarlah kami mengenali hati budi masing-masing,” katanya.

Dalam pada itu, Hani berkata dia tidak meletakkan sasaran bilakah dia akan kembali berumah tangga kerana apa yang penting baginya untuk mencari kebahagiaan.

“Seandainya hubungan kami tidak menjadi, tidak mengapa. Jangan gaduh-gaduh. Walaupun saya sudah berumur dan terpaksa menjadi janda sampai bila-bila, yang penting saya gembira,” katanya.

Yasmi pernah mendirikan rumah tangga dengan pemuzik, Sha’arin Mohamed Razali pada 2011 dan bercerai pada Disember tahun lalu. Mereka dikurniakan dua cahaya mata, Noah Ismail Wong, 9, dan Eissa Elzander Wong, 6.


Shuk Sahar Luah Rasa Rindu Pada Anak-Anak Undang Sebak

Sejak tahun lalu, hangat diperkatakan kembali mengenai rumah tangga Shuk Sahar apabila isterinya, Rossa Sera sering berkongikan luahan hati serta mendedahkan wujudnya orang ketiga.

Baru-baru ini, perkongsian Shuk di aplikasi TikTok menjadi perhatian ramai apabila memuat naik video bersama anak perempuannya, Ain.

Menerusi entri itu, Shuk turut menulis meluahkan rasa rindu pada dua anaknya serta mengatakan mereka akan berjumpa pada hari raya nanti.

Perkongsian Shuk itu mendapat pelbagai reaksi daripada netizen yang simpati dengan nasib menimpa pelawak itu.

Malah, ada yang meminta supaya dia bersabar dengan ujian dihadapinya itu serta yang berharap agar pelawak itu berubah.

Dalam pada itu, ada yang berharap kemelut rumah tangga pelawak itu akan selesai dengan baik dan akan berubah demi anak-anak.

Terdahulu, Serra mengakui ada ke Mahkamah Syariah Kuala Lumpur Jalan Duta, namun merahsiakan tujuannya ke sana.


Ridhuan Tee Kecewa Lagu Raya Baru Tak Sedap, Terjerit Macam Hilang Pedoman, Menari Dengan Bapok

Penceramah bebas Prof Dr. Mohd Ridhuan Tee meluahkan rasa kecewa terhadap lagu-lagu raya baru yang dirasakan tidak sesuai didengar ketika sambutan Syawal.

Menyifatkan lagu-lagu raya baru seolah sudah hilang roh dan jati diri, Ridhuan berkata pemuzik tempatan terlalu mahukan inovasi sehingga jejaskan suasana hari raya.

“Saya teramat kecewa apabila lagu-lagu raya hari ini sudah hilang roh dan jati diri. Kenapa lagu-lagu hari ini tak sedap. Malah lebih teruk lagi terkinja-kinja, terjerit seperti orang hilang pedoman?

“Paling malang ia dianggap sebagai satu inovasi sedangkan lagu dan muzik itu terjerit-jerit dan terkinja-kinja. Bagaimana nak rasa suasana hari raya? Lebih malang lagi, ada pula menyanyikan lagu raya bersama-sama bapok, rosak lagu raya sampai mak sendiri tak sanggup nak tengok,” katanya.

Dalam pada itu, Ridhuan berkata inovasi dalam muzik yang diperjuangkan hanyalah pengaruh budaya barat bukannya satu pembaharuan.

“Jelas menunjukkan betapa barat telah berjaya ‘membasuh’ otak ita apabila irama muzik seperti rock, R&B dan rap diagungkan. Itu bukan satu inovasi tetapi meniru gaya barat, sedangkan yang menyanyi lagu tersebut berwajah Melayu.

“Ada penyanyi yang puji lagu mereka sendiri sedangkan yang mendengar adalah peminat. Jadi dengarlah suara hati pendengar,” katanya.

Sementara itu, Ridhuan turut berpendapat lagu nyanyian penyanyi lama seprto Allahyarham Tan Sri P Ramlee, Datuk DJ Dave dan Datuk M Nasir dimana lagu mereka menyentuh perasaan.

“Lagu-lagu lama penuh jati diri walaup dinyanyikan oleh orang bukan Melayu seperti DJ Dave. Jika kita nyanyikan lagu-lagu terdahulu tanpa sedar boleh mengalirkan air mata.

“Cuba tanya pengkarya seperti M Nasir, saya tidak fikir dia akan tergamak untuk masukkan elemen rock atau R&B dalam lagu raya. Saya amat kenal orang seperti ini, jati dirinya amat kuat. Begitu juga Allahyarham P Ramlee, Saloma dan Sudirman jika masih hidup.

“Kepada pengkarya dan penyanyi hari ini, cuba dengar baik, tenung dan renungkan kenapa lagu raya 70an, 80an begitu menusuk,” katanya.


Nora Danish Terkilan Tak Sempat Khatam Al-Quran Tahun Ini

Ramadan sebelum ini berjaya khatam Al-Quran, bagaimanapun pelakon Nora Danish mengakui terkilan apabila terlepas peluang untuk khatam pada Ramadan tahun ini.

Menurut Nora, Ramadan kali ini dia terlalu sibuk dengan urusan pindah rumah sehingga tidak berkesempatan melakukan ibadah yang sering dilakukan sebelum in.

“Sebenarnya aktiviti Ramadan tahun ini agak kucar-kacir sedikit dan sebab itu saya jarang berkongsi tentang kehidupan peribadi dalam media sosial.

“Saya juga baru pindah ke kediaman baharu dan memang tak sempat nak kejar macam-macam benda. Jadi agak terkilan juga tak dapat khatam al-Quran tahun ini,” katanya.

Bagaimanapun, Nora berharap serta berdoa agar berpeluang untuk khatam Al-Quran pada Ramadan akan datang.

“Apapun saya berdoa agar dapat lebih aktif untuk melakukan ibadah termasuk menghabiskan bacaan al-Quran pada Ramadan akan datang,” katanya.

Tahun lalu, Nora berjaya khatam Al-Quran pada 9 malam terakhir Ramadan. Nora turut meluahkan rasa syukur niatnya untuk khatam Al-Quran pada bulan Ramadan dimakbulkan Allah.


Selepas Lagu ‘Gatal’, Janna Nick Menyanyikan Lagu Raya Untuk Matrix Concepts Pula?

Tipu sangat kalau kami cakap anda tak tahu lagu ‘Gatal’ dari Janna Nick yang menjadi fenomena ni kan? Dah viral satu dunia pun gara-gara trending di aplikasi TikTok.

Tapi, kejap! Bukan lagu ini yang kami nak kongsikan dengan anda. Kita tinggal sekejap lagu berhantu itu sebabnya sekarang ini Janna Nick telah menyanyikan dan membintangi lagu Raya pula. Wah, boleh trending lagi sekali ni jawabnya.

Anda pasti suka bila kami katakan yang MV “Metaraya Matrix” membuatkan anda terpersona kerana untuk kali pertamanya Matrix Concepts mempersembahkan video raya berkonsepkan musikal dengan elemen futuristik yang pasti memukaukan anda!

Untuk pengetahuan anda, Matrix Concepts Holdings Berhad merupakan pemaju bagi Bandar Sri Sendayan dan antara 10 syarikat pemaju perumahan terkemuka di negara ini. Malah, telah diiktiraf dengan pelbagai anugerah termasuk tersenarai dalam The Edge Billion Ringgit Club.

Bagi Matrix Concepts, “Metaraya Matrix” MV raya ini akan membawa anda ke masa hadapan Bandar Seri Sendayan. Ianya sangat futuristik, maya, dan kita hidup dalam dunia yang celik teknologi!

Dengan kehangatan budaya dan tradisi Raya yang masih dipelihara dan diamalkan sehingga hari ini, kami pasti anda akan merasa teruja bila menonton video muzik yang dibintangi Janna Nick ini. Serius!

Rakaman dilakukan di Bandar Sri Sendayan sambil dikelilingi dengan alunan lirik nostalgia serta tarian koreografi berunsurkan tradisional. Idea dan arrangement terbaik ini terhasil dari bukan calang-calang orang.

Memenangi Anugerah Penerbit Muzik Malaysia, Keon Chia, membawakan anda lagu bertemakan “Metaraya Matrix”, lagu Raya moden yang memberikan kelainan yang akan buatkan anda mahu menari bersama!

Bukan itu jer, lagu itu turut digandingkan dengan gerakan tarian secara berurutan dan disusun oleh koreografer selebriti Aric Ho & Ariel Chew dari Mob Performing Academy. Nak pula digayakan dengan pakaian buatan khas yang futuristik dari pereka fesyen terkenal Malaysia, Abu Shaef Hamza, kami pasti mata anda tak tengok yang lain dah.

Watak Janna Nick sebagai ‘nenek’ turut dikreditkan kepada makeup artist, Sharhim Khan. Kalau anda tengok Janna Nick dalam muzik video itu, ‘hidup’ betul watak nenek tu tau. Menjadi! Nak pula digabungkan gaya rambut futuristik oleh stylist David Shaw, memang power habis!

Idea dan pelaksanaan “ Metaraya Matrix” ini cukup lengkap dengan pasukan terbaik dan berpengalaman dari Scarlet Productions yang diketuai oleh Pengarah dan Penerbit, Asher Yeap.

Tak mudah sebenarnya untuk jayakan projek besar macam ni kalau tak ada team yang best. Ditambah pula dengan video muzik yang tidak pernah dilihat sebelum ini, pasti tanggungjawab tu besar untuk jayakan video muzik dari Janna Nick dan team ini!

Dah, tak nak cakap banyak, nah sedikit sinopsis untuk anda tentang video muzik ini.

Janna Nick memegang watak nenek yang merindui anak dan cucunya yang dilakonkan oleh Akmal Azwar yang terpisah jauh. Dan disebabkan itulah, muncul idea si nenek ini untuk kumpulkan kesemua anak dan cucunya ke ‘Rumah Pusaka’ secara virtual sambil mengekalkan budaya dan tradisi Melayu.


Muzik Video Lagu Raya Siti Nurhaliza Dikritik Tak Kreatif, Tiru Adele

Baru-baru ini, penyanyi nombor satu negara Datuk Seri Siti Nurhaliza melancarkan lagu raya terbaru berjudul Lip Lap Raya.

Bagaimanapun, muzik video (MV) lagu tersebut dikritik peminat apabila dikatakan berkualiti rendah dan mendakwa konsep MV itu hampir sama dengan MV Oh My God nyanyian Adele.

BACA: Rakam Siti Nurhaliza Keluarkan Duit Di ATM, Peminat Buat Aafiyah Takut

Mengulas mengenai kritikan itu, menerusi mStar Online, Siti berkata semua orang berhak untuk memberikan pandangan mereka masing-masing, baginya apa penting mesej lagu itu berjaya disampaikan.

“Apa sahaja orang nak katakan saya sudah biasa sejak dari awal lagi. Itu adalah hak mereka untuk bercakap, Apa yang penting matlamat dan maksud lagu itu berjaya disampaikan,” katanya.

Dalam pada itu, Siti berkata konsep MV lagu itu tidak seperti kebiasaan seperti lagu raya lain apabila tampil lebih elegan dan santai.

“Bila sebut hari raya orang dah biasa dengan suasana meriah seperti ketupat atau bunga api. Itu adalah kebiasaan. Bagaimanapun saya suka dengan konsep yang ditampilkan kali ini kerana lebih elegan dan santai,” katanya.


Gempak! Ada Tujuh ‘Sunway Mall’ Dalam Satu eMall, Shopping Pun Mudah Siot

Membeli belah atau shopping online adalah langkah yang bijak sebenarnya. Anda tidak perlu lagi membuat pembelian panik kerana sekarang ni zaman dah maju. Ini adalah cara terpantas nak shopping selain anda pergi mall tu ha.

Maklumlah dengan anak-anak kecil ni kadang-kadang ada yang jalannya lambat, nak bermain, nak coklat, nak terkucil dan macam-macam lagi lah perangai. Bila dah ada online ni, ha mudah gila! Hujung jari jer. Kita boleh pilih slot anytime yang available. Pilih-pilih, check out, siap! Mudah nau.

Raya nak dekat dahni, baju Raya, keperluan Raya dah settle belum? Ha, kalau belum korang terus jer shopping di Sunway eMall ni. Barulah Riuh Ria Raya anda nanti. Serius cakap, ada tujuh ‘sunway Mall’ di sini tau. Meriah gais.

Paling penting, semua 100% jenama asli dan tulen (terus dari kedai kepada anda), dipercayai, ada penghantaran percuma ke seluruh negara (tidak perlu menunggu atau mencari kod tertentu pun). Memang syiok habis!

Oh ya, kalau anda beli pelbagai item dari pelbagai jenama di Sunway emall ini juga, dorang boleh packing dalam satu box jer, sekali harung pos hantar pada anda. Haaa, best lah cmni kan? Tak payah nak pening-pening satu barang satu alamat nak kena hantar. Betul tak?

Eh bukan itu jer, ada loyalty program (Sunway Pals) lagi untuk anda jika anda membeli belah di Sunway eMall ini. Anda tengoklah sendiri apa yang anda boleh dapat jika setia pada yang satu. Ecewah!

1. Dapatkan & Semak mata Pals di eMall
2. Tebus/Tukar mata kepada tunai di checkout page
3. Daftar secara automatik untuk Sunway Pals apabila mendaftar di eMall
4. Ahli Sunway Pals yang sedia ada automatik akan ada akaun yang terus dipautkan ke akaun Sunway eMall apabila dah daftar nanti
5. Muat turun aplikasi untuk menikmati lebih banyak faedah dan nikmati tawaran, baucar, bayar tempat letak kereta di Pusat beli-belah Sunway, kumpul mata dan banyak lagi. Maklumat lanjut di LINK INI.

Kalau anda nak tahu, anda akan dapat lebih banyak penjimatan apabila anda shopping di Sunway emall ni. Anda boleh gunakan kod promosi kempen di bawah untuk dapatkan diskaun tak masuk akal ni.

a. RIA25 (POTONGAN RM25 dengan perbelanjaan minimum RM150)
b. RIA100 (POTONGAN RM100 dengan perbelanjaan minimum RM500)
c. RIA150 (POTONGAN RM150 dengan perbelanjaan minimum RM800)
d. Penghantaran PERCUMA!

Lebih banyak produk jualan di sunwayemall.com ini. Rugi sangat kalau anda tak usha sampai habis!

Kami faham mungkin ada dari antara anda yang lebih suka ke mall terus kan? Jangan risau, anda boleh jer pergi ke sana. Siap ada dekorasi Raya yang meriah lagi gais di sana. Cantik!

Bukan itu jer, anda juga beli dan checkout item di tempat kejadian melalui laman web Sunway eMall untuk menebus hadiah istimewa. Wow! Tiba-tiba rasa rajin pula nak ke Sunway Putra Mall. Haha…

Ini yang bakal anda dapat jika checkout item di sana:
a. Perbelanjaan RM300 akan mendapat RM30 selepas pembelian kod promosi + 1x edisi terhad Tom Abang Saufi x Sunway Malls Facemask

b. Perbelanjaan RM100, anda akan mendapat RM10 selepas pembelian kod promo juga. Di bawah antara list produk yang ada kod promosi untuk anda checkout! Anda klik jer, nanti keluar terus link tu nanti.

Anda boleh dapat harga lagi murah selepas diskaun jika apply baucar RIA yang kami sebutkan di atas tadi mengikut perbelanjaan minimum seperti yang diberikan. Sekiranya anda membelanjakan paling minimum RM150, anda akan dapat lagi potongan RM25 ringgit bagi item yang anda nak nanti. Wah! Lagi bertambah murah lah macam tu kan? Boleh check list item di bawah!

Wah! Bukan kaleng-kaleng ni. Jom gais ramai-ramai ke sana. Bila lagi nak dapat tawaran menarik macam ni, inilah masanya! Jangan ketinggalan tau! Untuk info lanjut anda boleh ke Website Sunway eMall.


Mimi Fly Mengaku Bercinta Dengan Lelaki Kulit Hitam

Selepas lima tahun menjanda, penyanyi Mimi Fly mengakui sedang menjalin hubungan cinta dengan seorang lelaki kulit hitam.

Memetik Kosmo! Mimi atau nama sebenarnya Shamimi Amalina Norhisham berkata dia sudah menjalin hubungan dengan jejaka itu sejak dua tahun lalu dan kekasihnya itu merupakan seorang doktor.

“Kami mula berkenalan ketika bertemu di satu destinasi percutian dan sejak itu, kami semakin rapat walaupun hubungan terpaksa diteruskan secara jarak jauh (LDR) sebab dia sekarang menetap di Amerika Syarikat.

“Dia merupakan seorang doktor pakar tulang belakang dan sangat memahami diri dan berfikiran terbuka. Dia tak pernah takut dengan bagaimana saya membawa diri di depan khalayak.

“Insya-Allah, kalau ada jodoh, jadilah. Dipendekkan cerita, waktu pertama kali jumpanya, saya macam terus terpaut hati dan energi yang sama turut lahir darinya,” katanya.

Tidak terlalu memperincikan mengenai hubungan tersebut, Mimi berharap agar dipertemukan dengan lelaki yang dapat menerima dirinya seadanya. Ujarnya lagi, dia tidak rasa takut berkawan dengan lelaki kulit hitam.

“Barangkali dia adalah kegembiraan yang saya cari selama ini. Dan sebagai seorang wanita, saya rasa semua orang layak bertemu jodoh yang dapat membawa kita maju ke hadapan dan memperbaiki apa kekurangan diri.

“Kalau boleh, saya nak hubungan kami diteruskan ke peringkat seterusnya kerana dia sendiri banyak memberi dokongan dan sokongan kepada saya untuk jadi manusia yang lebih baik.

“Ada orang tanya tak takut ke berkawan dengan orang kulit hitam dan jawapan saya, tidak langsung sebab saya rasa lelaki Melayu senang rasa intimidated (tercabar atau takut) dengan keterbukaan gaya hidup saya berdasarkan beberapa perhubungan yang telah saya lalui sebelum ini,” ujarnya.

Terdahulu, Mimi pernah mendirikan rumah tangga dengan Mohd. Firdaus Hajar pada 16 Mei 2015 namun pasangan tersebut bercerai pada November 2017.


Iqbal Dah Jangka Qush Tak Lama Jadi PA DSV

Baru-baru ini hangat diperkatakan apabila pembantu peribadi (PA) Dato Seri Vida iaitu Abang Qush mendedahkan dia hanya berlakon menjadi PA kepada usahawan kosmetik itu.

Menerusi satu Live di IG, Qush berkata dia sudah tidak lagi berkolobrasi dengan Vida dan sehingga kini tiada sebarang surat tawaran diberikan oleh Vida.

BACA: Influencer Dedah Hanya Berlakon Sebagai PA DSV, Tiada Surat Tawaran Kerja

Memetik mStar Online, bekas PA Vida iaitu Iqbal Zulkifli berkata apa yang berlaku pada Qusah itu sememangnya sudah dijangka.

Menurut Iqbal yang sebelum ini pernah bekerja dengan Vida berkata ramai kakitangan lain tiada surat tawaran namun melakukan tugas seperti biasa.

“Tekaan saya 100 peratus tepat. Sebagai majikan juga, saya tidak suka DSV berjanji kosong RM10,000 kepada masyarakat di saat pandemik. Ramai yang berharap untuk bekerja ketika itu.”

“Saya tidak hairan tiada surat perjanjian kerana sebelum ini pun semua staf elok sahaja bekerja tanpa surat tawaran. Gaji tetap diberi dengan baik namun tidaklah seperti yang dihebahkan.”

“Sudah pun saya sampaikan kepada DSV, kalau mahu selamat asah staf yang bertahun lama berkhidmat dan tahu membaca rentak,” katanya.

Dalam pada itu, Iqbal berkata dia melihat bekas majikannya itu sudah tersasar jauh dari landasan perniagaan. Malah, dia merasakan anak-anak Vida juga sudah penat melayan kerenah ibunya yang tidak habis-habis dengan ‘drama’.

“Kembalilah seperti dahulu. Gosip dengan saya sebelum ini sekurang-kurangnya dapat juga naikkan jualan berjuta-juta. Jangan leka, banyak lagi tanggungjawab penting.

“Anak-anak pun penat melayan kerenah ibunya yang sering begini. Mereka yang sering jaga hati kononnya untuk kemajuan perniagaan,” katanya.

Sementara itu, Iqbal turut menasihatkan Qush supaya berani berdepan dengan isu tersebut serta menghargai segala kebaikan Vida.

“Kepada PA (Qush), jangan lari dari media kerana itu dianggap sombong. Media pernah mengangkat nama anda. Harus berani ke depan dengan jawapan terbaik.

“Jangan lupa kebaikan DSV kepada anda. Saya dan beratus staf lain dahulu berkali ganda lagi cabaran. Berbaiklah selagi boleh,” katanya.

Pada Februari lalu, Vida ,engumumkan secara rasmi pembantu peribadinya dikenali sebagai Abang Qu. Malah, Vida memaklumkan menawarkan gaji sebanyak RM10,000 sebulan.


Mak Wan Belum Sedia Fikir Untuk Kahwin Lagi, Risau Pisang Berbuah Empat Kali

Baru-baru ini hangat diperkatakan mengenai pelakon veteran Mak Wan Latah yang baru sahaja bercerai selepas tiga bulan mendirikan rumah tangga.

Memetik Kopi Planet, Mak Wan reda dengan apa yang berlaku bagaimanapun dia belum terfikir untuk kembali berumah tangga buat masa ini.

BACA: Reda Perkahwinan Hanya Bertahan 3 Bulan, Mak Wan Enggan Buka Aib Keluarga Bekas Suami

“Saya tak berjanji untuk kata tak berkahwin lagi sebab semuanya perancangan Allah. Cuma buat masa ini memang tidak kerana takut pisang berbuah empat kali.

“Tentang apa yang berlaku tu, dalam bulan Ramadan ni saya tak nak cakap apa-apa, tak nak aib siapa-siapa. Nabi Muhammad pun ada orang fitnah, apatah lagi kita ni sebagai manusia biasa,” ujarnya.

Dalam pada itu, Mak Wan berkata dia kini mahu menjalani kehidupan normal dan bersyukur kerana diberikan kesihatan yang baik untuk terus bekerja.

“Apa yang boleh saya cakap, saya sedang menjalani kehidupan yang happy. Sekarang ini pun saya sedang menunggu sebarang tawaran lakonan, selain mahu fokus kepada kehidupan dunia dan akhirat,” katanya.

Terdahulu, perkahwinan Mak Wan pada 22 Januari lalu berakhir dengan talak satu selepas bekas suaminya itu melafazkan cerai dalam kamar hakim di Mahkamah Rendah Syariah Kuala Pilah, Negeri Sembilan, Rabu lalu.


Fizikal Makin Membongkok, Zamani Siap Minta Maaf Tak Dapat Hiburkan Macam Dulu

Pasti ramai tahu mengenai keadaan penyanyi Zamani yang menghidapi masalah tulang belakang sejak beberapa tahun kebelakangan ini.

Meskipun tahap kesihatannya tidak lagi seperti dulu, namun ia tidak menghalang Zamani untuk terus aktif dalam bidang seni dan menghiburkan ramai.

BACA: Zamani Tak Malu Jual Makanan Secara Online Untuk Tambah Pendapatan

Baru-baru ini tular perkongsian seorang pengguna TikTok memuat naik video persembahan Zamani di satu majlis berbuka puasa.

Menerusi video itu, pada awalnya Zamani dilihat duduk di atas kerusi ketika menyanyi. Namun kemudian berdiri menyampaikan lagu untuk berinteraksi bersama penonton.

Rata-rata netizen tertumpu kepada fizikal penyanyi berkenaan yang semakin membongkok serta dilihat seolah sukar untuk bergerak.

Dalam pada itu, diruangan komen pengguna TikTok itu berkata Zamani sempat memohon maaf kerana tidak dapat menghiburkan seperti dahulu.

Meskipun ramai yang bersimpati dengan keadaan penyanyi itu, namun tetap memuji suara Zamani yang tetap padu dan merdu sejak dari dulu lagi.

Dalam pada itu, ramai mendoakan agar Zamani diberikan kesihatan yang baik dan segera sembuh.

Pada Mac tahun lalu, Zamani terpaksa menghentikan rawatan penyakit skoliosis atau tulang belakang melengkung kerana masalah kewangan dab penyanyi itu kini lebih selesa bergerak naik skuter tiga roda.


Tarian Lelaki Dalam MV Kelepok Raya Itu Seni, Aliff Syukri Minta Netizen ‘Open Minded’

Tampil dengan lagu raya berjudul Kelepok Raya, bagaimanapun lagu nyanyian usahawan kosmetik, Datuk Seri Aliff Syukri itu dikecam teruk oleh netizen.

Rata-rata netizen kurang senang dengan aksi tarian penari lelaki lembut dalam video berkenaan kurang sesuai untuk tontonan umum.

BACA: Ibu Aliff Syukri Geli Tengok Penari Dalam MV Kelepak Kelepuk Raya

Malah, netizen turut mengkritik aksi dan pakaian penari dalam muzik video itu dilihat memakai songkok dikatakan mencemarkan imej Islam orang Melayu.

Tampil menjawab kritikan netizen, Aliff meminta netizen supaya bersikap open minded atau terbuka kerana tarian penari itu adalah seni.

Aliff turut meluahkan rasa hairan mengapa penari dalam muzik videonya dikecam sedangkan sebelum ini penari itu pernah menari untuk artis lain.

“Bagi saya tarian is art. Selagi dia tak berbogel. Melayu ni kebanyakannya tengok video lepas tu kecam awal-awal. Padahal tarian itu adalah seni, saya pun salah seorang penari kebudayaan.

“Penari yang kita ambil adalah daripada penari kebudayaan daripada Istana Budaya. Banyak artis dah guna deorang untuk muzik video tapi tak tahulah kenapa Aliff Syukri je orang nampak,” katanya.

Kata Aliff, dia tidak kisah dikritik kerana baginya jika netizen tidak berfikiran positif, industi seni akan berada di takuk yang sama.

“Bagi saya netizen boleh komen apa saja orang kata saya buat gimiklah, bagi saya terbuka, yang buruk saya terima yang baik pun saya terima.

“Bagi saya tanpa gimik lagu ini tidak akan meletup sebab saya bukan Siti Nurhaliza. Kalau netizen tidak berfikiran positif, tak berfikiran out of the box sampai bila industri nyanyian dalam takuk yang sama,” katanya.

Ditanya mengenai teguran diberikan oleh ibunya, Bonda Rozita, Aliff berkata dia sudah menapis babak panas dalam muzik video itu.

“Memang mak saya ada bagi teguran, tapi video itu sudah ditapis. Video itu sebenarnya agak lagi panas, tapi mak saya bagi tahu jangan ini dah terlebih.

“Saya bagi tahu dengan penari pakai baju yang selesa dan menari ikut kemahuan mereka. Jadi mereka tampil berbeza-beza. Saya dah potong babak dalam video itu hampir 40 peratus bagi menghormati isteri dan ibu saya,” katanya.


Elyana Gembira Berat Badan Naik Selepas Bebas Kanser

Pada Disember tahun lalu, penyanyi Elyana berkongsi khabar gembira akhirnya bebas daripada kanser limfoma selepas 11 tahun berjuang.

Mengakui tidak mahu terlalu gembira apabila sel kanser sudah tiada, Elyana meluahkan rasa syukur doanya untuk kembali sihat dimakbulkan Allah.

BACA: Bebas Kanser, Elyana Dedah Identiti Doktor Yang 10 Tahun Merawatnya

“Saya lega… Bagai ada satu beban yang saya pikul selama ini sudah tiada. Tetapi saya tidak boleh gembira terlalu awal sebab kanser boleh datang semula bila-bila masa sahaja.

“Jadi, saya hanya nikmati apa yang ada sekarang. Saya tidak berharap sangat, namun, alhamdulillah selepas lebih 10 tahun, doa saya dimakbulkan. Saya rasakan diri ini bagai dilahirkan semula,” katanya.

Elyana turut berkongsikan berita gembira berat badannya juga semakin bertambah daripada 35kg kini sudah mencecah 60kg.

“Jadi, daripada berat badan hanya 35 kilogram (kg), sekarang sudah mencecah 60 kg. Sejujurnya, saya tidak berpantang makanan dan disebabkan itu, ramai netizen mengecam saya,” katanya.

Kata Elyana lagi, dia mengamalkan pantang ketika lima tahun pertama selepas disahkan menghidap kanser bagaimanapun tubuhnya menjadi lemah.

“Tetapi saya jadi lemah. Mental turut terkesan sebab saya rasa diri ini sakit. Selepas itu, saya teruskan macam biasa, nak makan apa, saya makan tetapi berpada-pada.

Berkongsikan mengenai dua anaknya, Cinta Sumayyah dan Cahaya Ramadhani, Elyana berkata mereka paling gembira apabila mendapat tahu ibu mereka sudah bebas kanser.

“Anak-anak saya paling gembira terutama Cinta sebab dia sudah besar. Sejak Cinta berusia enam bulan, saya disahkan menghidap kanser. Sekarang, umur Cinta sudah menginjak 11 tahun. Dia dapat rasa perbezaan ibunya dahulu dan sekarang.

“Kalau dahulu, pergi bercuti pun, ibu tidak boleh temani dia melakukan aktiviti seperti mandi kolam kerana hanya terbaring di dalam bilik disebabkan penat. Sekarang, Cinta gembira sebab semua aktivitinya saya sertai sama,” katanya.


“Saya Peluk Pun Tiada Nafsu” – Nora Danish

Baru-baru ini, pelakon Nora Danish berkongsikan berita gembira buat peminat sitkom drama Puteri, selepas 15 tahun drama popular itu bakal ditayangkan pada 1 Syawal nanti.

Bagaimanapun, Nora ditegur sebelum ini apabila rata-rata netizen kurang senang dengan aktres itu berpelukan bersama pelakon lelaki sitkom Puteri itu.

Memetik Kosmo, Nora berkata aksinya memeluk pelakon Beego dan pengarah Aziz M.Osman tidak perlu diperbesarkan kerana dia menganggap mereka seperti keluarga sendiri.

“Jika nak cakap tentang foto saya memeluk Beego dan Aziz, perkara tersebut tidak seharunya dijadikan isu kerana saya sudah menganggap mereka seperti abang dan bapa sendiri.

“Saya peluk pun tiada nafsu, jika mereka melihat foto tersebut dengan pandangan lain, merekalah yang bernafsu sebenarnya,” katanya.

Dalam pada itu, Nora berkata dia enggan ambil peduli dengan kata-kata negatif netizen apatah lagi mereka tidak mengenalinya secara peribadi.

“Netizen tidak tahu hubungan kami macam mana. Itu mungkin cara saya menunjukkan kasih sayang terhadap mereka. Jadi, saya memang tidak kisah sangat dengan segala kecaman yang dilemparkan,” ujarnya.


Zul Ariffin Hadiah Kereta Mewah Kepada Gayatri Sebagai Tanda Sayang

Baru-baru ini, pelakon berbadan sasa Zul Ariffin membuat kejutan menghadiahkan sebuah kereta mewah kepada penerbit filem Gayatri Su-Lin Pillai yang juga teman baiknya itu.

Perkara itu dikongsikan oleh Gayatri menerusi Instagram miliknya. Malah, Gayatri turut memuat naik video memaparkan kereta mewah berwarna hitam yang dihadiahkan kepadanya.

Memetik mStar Online, Zul menganggap pemberian kereta mewah itu adalah sebagai hadiah serta penghargaan buat seseorang yang disayangi.

Menurut Zul tindakannya itu bukanlah sesuatu yang salah apatah lagi dia menganggap Gayatri seperti keluarga sendiri.

“Tak salah buat begitu untuk seseorang yang kita hargai dan sayang. Dia seperti keluarga buat saya. Hubungan kami sangat rapat dan telah kenal lebih dari 10 tahun. Saya tahu dia suka kereta itu, apa salahnya sesekali memberikan hadiah sebegitu,” katanya.

Dalam pada itu, Zul berkata dia tidak peduli dengan apa yang diperkatakan netizen mengenai tindakannya itu.

“Biarlah apa orang nak kata sekalipun. Apa yang penting dia gembira terima hadiah tersebut,” katanya.

Terdahulu, Zul dan Gayatri pernah menjalin hubungan cinta pada tahun 2012 namun hubungan mereka dilaporkan putus.


Azira Shafinaz Tak Kisah Jodoh Lelaki Berstatus Duda Seperti Sharnaaz

Gara-gara pelakon Sharnaaz Ahmad sering meninggalkan komen di Instagram penyanyi dan aktres Azira Shafinaz, timbul spekulasi mendakwa mereka menjalin cinta dalam diam.

Meskipun sering dikaitkan dengan pelakon berstatus duda itu, Azira Shafinaz bagaimanapun menjelaskan hubungannya dengan Sharnaaz hanya kawan.

“Saya tiada benda pun nak cerita sebab memang kami tiada apa-apa hubungan sebab hanya kawan. Mungkin orang di luar sana suka padan-padankan kami. Selagi tiada perkataan ‘ya’ keluar daripada mulut saya, memang kami cuma kawan. Saya sendiri pun tak mampu nak tutup mulut orang,” katanya.

Ditanya sama ada Sharnaaz memiliki ciri-ciri lelaki idamannya, anggota kumpulan Defam itu memberitahu dia mementingkan sifat kesefahaman antara satu sama lain.

“Saya tak pasti tentang ciri-ciri pada Sharnaaz tetapi saya jenis mementingkan seorang yang boleh bertoleransi dan memahami diri ini seadanya.

“Itu saja yang saya minta sebab kalau terlalu memilih nanti, sampai bila-bila pun tak kahwin. Apapun semuanya kuasa Allah SWT,” ujarnya.

Dalam pada itu, Azira berkata dia tidak memandang status seorang lelaki yang hendak dijadikan sebagai seorang suami serta menerima lelaki berstatus duda seperti Sharnaaz.

“Saya bukan jenis melihat status, yang penting dia boleh serasi dan menerima diri serta keluarga saya seadanya. Jadi saya okey sahaja untuk menerima seorang lelaki sebegitu, bukan sahaja Sharnaaz,” katanya.


Reda Perkahwinan Hanya Bertahan 3 Bulan, Mak Wan Enggan Buka Aib Keluarga Bekas Suami

Pelakon veteran Mak Wan Latah reda dengan ketentuan berlaku apabila rumah tangga yang dibina hanya bertahan selama tiga bulan.

Memetik mStar Online, Mak Wan yang enggan mengulas lanjut mengenai punca perpisahan berkata dia tidak mahu membuka aib mana-mana pihak.

BACA: Lega Bercerai, Bekas Suami Kesal Akhlak Mak Wan Kurang Baik

“Saya tidak mahu menjawab kerana tak nak aibkan sesiapa. Saya tak mahu aibkan keluarga di sebelah sana. Biar Allah saja yang menghukum dan tentukan segalanya,” katanya.

Dalam pada itu, Mak Wan berharap tiada pihak menyebarkan fitnah atau perkara tidak benar mengenai hal penceraiannya apatah lagi dia tidak mahu perkara itu berakhir seperti ini.

“Saya bukanlah orang yang baik dan tidak mahu berakhir begini. Allah sudah tetapkan ini hikmahnya untuk saya,” katanya.

Terdahulu, perkahwinan Mak Wan pada 22 Januari lalu berakhir dengan talak satu selepas bekas suaminya itu melafazkan cerai dalam kamar hakim di Mahkamah Rendah Syariah Kuala Pilah, Negeri Sembilan, kelmarin.


PU Riz Beri Lampu Hijau Neelofa Kembali Aktif Bidang Seni

Nampaknya selepas tiga bulan melahirkan cahaya mata sulung, selebriti popular Neelofa bakal kembali aktif dalam bidan seni.

Memetik mStar Online, suaminya PU Riz berkata dia sudah berbincang dengan Neelofa tentang perkara itu dan percaya bahawa isterinya dapat membawa imej agama dengan baik.

BACA: Usia Nak Masuk 3 Bulan, Neelofa Kongsi Bilal Nak Pandai Meniarap

“Alhamdulillah kita dah diskusi benda ini begitu detail la setiap perkara dengan imej agama yang dibawa, kena banyak hati-hati.

“Alhamdulillah, Lofa boleh ikut, pakaian pun, dia taat la pada perintah Allah. Jadi kita bagi dia ruang untuk berkarya dalam benda-benda dia dah biasa buat,” katanya.

Dalam pada itu, Neelofa berkata dia bakal tampil dalam beberapa program bual bicara yang masih dalam perbincangan, namun fokus utamanya lebih kepada anaknya, Muhammad Bilal.

“InsyaAllah saya pun dah berbincang dengan suami, mungkin saya akan keluar program bual bicara. Sekarang masih dalam proses perbincangan.

“Masih lebih kepada bisnes tapi keutamaan kami adalah Bilal. Saya pun tak nak dia lama-lama dengan helper. Saya nak jalankan rutin sebagai ibu itu lebih daripada yang lain.

“Kalau berbisnes pun boleh buat dekat rumah, jarang-jarang kena pergi meeting ke shooting ke. Sama juga program dalam industri ini pun, tak makan masa,” katanya.


Fizi Ali Tak Pernah Rancang Nak Rujuk, Baik Dengan Shakilla Sebab Anak

Dalam satu laporan sebelum ini, pelakon Shakilla Khoriri mengaku ada memujuk dan bercakap dengan bekas suaminya yang juga penyampai radio Suria FM, Fizi Ali untuk rujuk kembali.

Bagaimanapun, memetik mStar Online, Fizi bagaimanapun menolak dakwaan pernah merancang untuk rujuk semula dengan bekas isterinya itu.

BACA: Shakilla Khoriri Pujuk Nak Rujuk Kembali, Fizi Ali Belum Beri Kata Putus

Menurut Fizi, dia masih menjalin hubungan baik dan komunikasinya dengan Shakilla lebih tertumpi kepada soal penjagaan anak mereka, Ameena Sofia.

“Saya dan Shakilla tidak ada masalah selepas berpisah. Kami selalu berbincang soal anak dan tidak pernah bermasam muka.

“Bagaimanapun perbincangan untuk kembali bersama tidak pernah berlaku. Saya pun tidak tahu apa yang terjadi dalam satu temubual Shakilla sebelum ini,” katanya.

Dalam pada itu, Fizi tidak menolak jika bertemu dengan mana-mana wanita lain namun buat masa ini perkaraitu tidak menjadi keutamaan.

“Saya tak boleh nak tolak kalau jodoh datang bergolek. Jika ada orang baharu saya terima dengan hati terbuka.

“Namun sekarang fokus saya adalah untuk anak dan kerja. Masa untuk diri sendiri pun tak cukup. Saya selesa dengan apa yang dilakukan,” jelasnya.

Kata Fizi lagi, meskipun jodoh mereka tidak panjang namun mereka sepakat untuk menjaga anak mereka bersama-sama.

Untuk rekod, Fizi dan Shakilla mendirikan rumah tangga pada 18 Februari 2018 dan mereka dikurniakan seorang cahaya mata iaitu Ameena Sofia kini berusia tiga tahun.


Puteri Sarah Lantik Dua Peguam Untuk Selesaikan Isu Rumah Tangga

Baru-baru ini, hangat diperkatakan apabila pelakon Puteri Sarah mendedahkan rumah tangganya diganggu orang ketiga iaitu Ira Kaza yang juga anak kepada pelakon veteran Kazar sejak tiga tahun lalu.

Tidak hanya berdiam diri di atas apa yang berlaku kepada rumah tangganya, Sarah memaklumkan akan menggunakan khidmat dua peguam bagi menyelesaikan perkara itu.

“Okay seterusnya! Kita pakai dua peguamlah. Ke pakai 20 peguam macam Siti Bainun. Ulat kecil macam ini pakai dua peguam pun cukuplah,” katanya.

Bukan itu saja, Sarah turut memuat naik satu tangkap layar yang menyatakan individu tersebut seolah tidak kisah jika dia melantik peguam.

Terdahulu, Sarah berkata dia kini lebih tenang selepas meluahkan mengenai perkara itu selepas hampir empat tahun memendam rasa mengenai kemelut rumah tangganya.

Difahamkan, Sarah kini sudah berada di Tanah Suci bagi menunaikan ibadah umrah selama 16 hari bersama keluarga sebelum sambung bercuti ke Istanbul, Turki.

Terdahulu, kisah rumah tangga itu didakwa dilanda masalah menjadi perhatian ramai. Sarah juga mengakui sudah lama tidak tinggal sebumbung dengan suaminya


Lega Bercerai, Bekas Suami Kesal Akhlak Mak Wan Kurang Baik

Hanya sempat melayari bahtera rumah tangga selama tiga bulan, bekas suami pelakon Mak Wan iaitu Husain Dolan menyifatkan ianya satu episod hitam buat dirinya.

Memetik mStar Online, Husain mendakwa dirinya dalam tekanan disebabkan sifat Mak Wan yang keterlaluan sehingga tidak menghormatinya sebagai suami.

BACA: Hanya Bertahan 3 Bulan, Mak Wan Latah Diceraikan Talak Satu

“Saya dah banyak bersabar, Alhamdulillah perkara ini akhirnya selesai. Saya dah rasa lega dan tiada lagi tekanan. Selama tiga bulan berkahwin, saya sangat tertekan daripada awal sampailah ia berakhir di mahkamah.

“Apa yang dia cakap dia tidak berfikir secara rasional, saya sebagai suami yang mendengar terasa hati,” katanya.

Dakwa Husain lagi, bekas isterinya itu tidak mempunyai personaliti dan akhlak yang baik bagaimanapun dia enggan berkongsi lebih lanjut berhubung perkara itu.

“Saya terkejut dengan perilaku dia sebab bila tengok dengan personaliti dia yang manis. Orang suka tengok dengan telatah dia tapi dia punya akhlak kurang baik.

“Tapi kita sebagai orang Islam kalau kita tiada akhlak, tiada prinsip hidup, tak jaga status kita akan rosakkan diri kita sendiri selama-lamanya,” kongsinya.

Sementara itu, anak tunggal Husian yang dikenali sebagai Zaiton mendakwa pelakon berkenaan tidak menghormati bapanya serta mengatakan perpisahan tersebut merupakan jalan terbaik.

“Saya rasa lebih bagus ayah berpisah dengan cara yang betul. Saya mohon maaf kepada keluarga Mak Wan kerana kami terpaksa buat macam ni sebab tak boleh terima apa yang berlaku.

“Pada usia bapa saya yang 70 tahun ini sepatutnya dapat pengganti yang bagus untuk jaga dia. Tapi tak sangka Allah nak bagi dugaan macam ini.

“Pada awalnya saya ingat dia baik sama macam berlakon dalam TV, tapi belum sampai tiga bulan dah nampak perangai sebenar dia,” katanya.

Terdahulu, perkahwinan Mak Wan pada 22 Januari lalu berakhir dengan talak satu selepas bekas suaminya itu melafazkan cerai dalam kamar hakim di Mahkamah Rendah Syariah Kuala Pilah, Negeri Sembilan semalam.


Radhi OAG Menyanyi Ketika Keluar Mahkamah Jadi Perhatian

Penyanyi Radhi OAG mengaku tidak bersalah di Mahkamah Majistret Petaling Jaya hari ini atas pertuduhan mencederakan bekas isterinya di sekitar kediamannya di Kota Damansara Selasa lalu.

Memetik Malaysia Gazette, Radhi atau nama sebenarnya Mohd Radhi Razali membuat pengakuan itu selepas di bacakan di hadapan Majistret Muhammad Iskandar Zainol.

Mengikut pertuduhan, Radhi pada 19 April lalu di kediamannya di Kota Damansara di sini, jam 2.29 petang dengan sengaja mencederakan bekas isterinya, Nur Shaira Ayu Zahiri.

Dalam pada itu, Timbalan Pendakwaraya, Mohamed Wafi Hussain menawarkan jaminan RM7,000 dan syarat tambahan pengadu tidak lagi diganggu.

Bagaimanapun peguam Haziq Aizuddin Subhi memohon mahkamah mengurangkan jumlah jaminan kerana tertuduh perlu menanggung anak-anak di bawah jagaannya ketika ini.

Mahkamah kemudian membenarkan tertuduh diikat jamin RM2,500 dengan seorang penjamin dan syarat tambahan tidak mengganggu pengadu.

Sementara itu, video dikongsikan Malaysia Gazette di YouTube menjadi perhatian ramai memaparkan Radhi yang memakai baju kurta berwarna biru gelap sempat menyanyi lagu kumpulannya sendiri iaitu Slumber ketika dibawa keluar dari mahkamah.

Terdahulu, bekas isteri Radhi mendakwa berlaku selepas terdapat perselisihan faham gara-gara mangsa enggan bergambar bersama bekas suaminya itu.


Sumber Dedah Mawar Karim Dah Kahwin?

Baru-baru ini usahawan tudung, Mawar Karim mengakui sedang bercinta serta mengenali hati budi seorang ahli perniagaan serta merancang untuk berkahwin tahun ini.

Bagaimanapun, terbaru timbul desas desus apabila usahawan itu dikhabarkan sudah berkahwin dengan seorang ahli perniagaan berasal dari Utara tanah air.

Perkara itu didedahkan oleh seorang netizen kepada Kosmo! dimana sumber itu mendakwa Mawar sudah berkahwin pada 5 Februari lalu di Bukit Tinggi, Pahang.

“Mawar tu dah kahwin dengan di Bukit Tinggi, Pahang,” tulis sumber.

Turut disertakan dengan pendedahan itu, termasuk beberapa keping gambar usahawan itu dengan tirai latar (backdrop) tertera pangkal namanya dan lelaki berkenaan seperti digambarkan berapa pada hari bahagia mereka.

Malah, ada VIP yang juga kenalan terdekat pengantin yang turut ialah pelakon era 1990-an Mas Anizan serta isteri kepada seorang menteri Kabinet.

Bagaimanapun, tidak dapat diapstikan kesahihan perkara itu sama ada benar atau tidak. Yang jelas kelihatan hanya Mawar dilihat berpakaian serba putih seperti yang digayakan pengantin.

Mawar sebelum ini berkahwin dengan Fizo pada 2013 namun bercerai pada 10 Julai 2019. Pasangan itu dikurniakan seorang anak perempuan Wan Maryam kini berusia empat tahun.


Mawi Tak Malu Cakap Takut Bini

Penyanyi dan pengarah, Mawi berkata dia suka menggunakan perkataan ‘takut bini’ di hadapan orang ramai sebagai rasa hormat isterinya, Nora’ Asikin Rahmat atau Ekin.

Menurut Mawi, penggunaan perkataan itu sebenarnya lebih membahagiakan selain menunjuk rasa hormat seorang suami kepada isteri apatah lagi wanita itu sentiasa memberikan sokongan kepadanya.

BACA: Mawi Dedah Dicium Peminat Wanita, Tak Henti Cakap I Love You

“Saya tak malu cakap ‘takut bini’ depan ramai orang sebab ia lebih kepada menghormati isteri sendiri. Lagi pula, selama melalui kehidupan bersama, Ekin adalah orang yang sentiasa menyokong saya dalam segala hal.

“Macam untuk hasilkan filem ini, ada juga bantuan modal yang datangnya daripada Ekin dan ahli keluarga lain. Jadi, memang dia banyak menolong saya selain memberi sokongan dalam kerja dilakukan,” katanya.

Sama seperti pasangan lain yang turut berdepan ujian dalam rumah tangga, Mawi berkata apa yang paling utama kena tahu bagaimana nak menghadapinya.

Siapa yang berkahwin, tak pernah kena ujian? Saya sudah lalui perkara sebegini dan dalam kehidupan berumah tangga, memang ada ujiannya. Saya pernah melaluinya (ujian rumah tangga) dan bukan sebab ‘orang ketiga’.

“Ujian rumah tangga hadir dalam pelbagai punca dan faktor. Tapi, alhamdulillah rumah tangga saya dan Ekin tidak pernah diganggu dengan ‘orang ketiga’.

“Ujiannya dalam bentuk lain dan sebagai suami isteri sebaik-baiknya kita sentiasa berterus-terang. Ia penting supaya tiada salah faham atau berfikir yang bukan-bukan oleh pasangan,” katanya.

Mawi mendirikan rumah tangga dengan Ekin pada 2008. Pasangan itu dikurniakan seorang cahaya mata perempuan, Cahaya Malaika, 10.